cyanic-selkie/wikianc huggingface dataset:
സ്ഫുടം
മേഷാദി
ഭൂമിയുടെ അച്ചുതണ്ടിനു ലംബമായും ഭൂമദ്ധ്യരേഖയ്ക്കു സമകേന്ദ്രീയമായും (concentric) ആകാശത്തിലൂടെ കടന്നുപോകുന്നതായി സങ്കൽപ്പിക്കാവുന്ന ഒരു മഹാവൃത്തമാണു് ഖഗോളമദ്ധ്യരേഖ (celestial equator). ഭൂമദ്ധ്യരേഖയിൽ നിൽക്കുന്ന ഒരാളെസംബന്ധിച്ചിടത്തോളം ഈ രേഖ കടന്നുപോകുന്നതു് ചക്രവാളത്തിലെ പടിഞ്ഞാറേ അറ്റത്തുനിന്നും അയാളുടെ ഉച്ചിയിലൂടെ (തലയ്ക്കുമുകളിലുള്ള ദിശയിൽ ആകാശത്തിന്റെ പരകോടി - zenith) ചക്രവാളത്തിന്റെ കിഴക്കേ അറ്റം വഴി ഭൂമിയുടെ എതിർവശത്തു് (കാൽച്ചുവടിന്റെ ദിശയിൽ) അധോലംബബിന്ദു(nadir)വഴി തിരിച്ച് പടിഞ്ഞാറെ ചക്രവാളബിന്ദുവിൽ എത്തുന്ന സാങ്കൽപ്പികരേഖയാണു് ഈ മഹാവൃത്തം.
എന്നാൽ ഈ ഖഗോളമദ്ധ്യരേഖയുടെ അതേ തലത്തിലല്ല ഭൂമി സൂര്യനെ പ്രദക്ഷിണം വെക്കുന്ന ഭ്രമണപഥം. ഏകദേശം 23.5 ഡിഗ്രി ചെരിവ് (obliquity of the orbit) ഈ രണ്ടു തലങ്ങളുമായുണ്ടു്. അതുകൊണ്ടു് സൂര്യനും സൗരയൂഥത്തിലുള്ള മറ്റംഗങ്ങളും ഭൂമിക്കുചുറ്റും കറങ്ങുന്നതായി തോന്നുന്നതു് മറ്റൊരു വൃത്തത്തിലൂടെയാണു്. ഈ വൃത്തത്തിനെയാണു് ക്രാന്തിവൃത്തം എന്നു പറയുന്നതു്.
ഖഗോളമദ്ധ്യരേഖയും ക്രാന്തിവൃത്തവും തമ്മിൽ പരസ്പരം മുറിച്ചുകടന്നുപോകുന്നതിനാൽ പരസ്പരം എതിർദിശയിൽ നിൽക്കുന്ന രണ്ടു ബിന്ദുക്കളിൽ ഇവ സംഗമിക്കേണ്ടതാണു്. ഈ ബിന്ദുക്കളെ വിഷുവങ്ങൾ (points of equinox) എന്നു വിളിക്കാം.
സ്ഫുടത്തിന്റെ ചരസ്വഭാവം
(ഉദാഹരണങ്ങളിൽ കൊടുത്തിട്ടുള്ള വിലകൾ ഏകദേശം മാത്രമാണു്. ഇവയിൽ ഖഗോളസംബന്ധമായ മറ്റു ഘടകങ്ങളുടെ സ്വാധീനം മൂലം ഏറ്റക്കുറച്ചിലുകളുണ്ടാകാം).
ഖഗോളവസ്തുവിനു് ഒരു പൂർണ്ണപ്രദക്ഷിണം ചെയ്യാൻ ആവശ്യമായ ഇടവേളയ്ക്കും അതിന്റെ ഭ്രമണപഥത്തിന്റെ ആകൃതിയ്ക്കും അനുസരിച്ച് സ്ഫുടം മാറിക്കൊണ്ടിരിക്കും. ഉദാഹരണത്തിനു് ഭൂമിയിൽനിന്നു നോക്കുമ്പോൾ സൂര്യൻഏകദേശം 365.25 കലണ്ടർ ദിവസങ്ങൾകൊണ്ടാണു് ക്രാന്തിവൃത്തം ഒരു തവണ (360 ഭാഗ അഥവാ ഡിഗ്രി) പ്രദക്ഷിണം പൂർത്തിയാക്കുന്നതു്. അതായതു് ഓരോ ദിവസവും സൂര്യന്റെ സ്ഫുടത്തിൽ ഒരു ഡിഗ്രിയിലും സ്വല്പം കൂടുതൽവെച്ച് സ്ഫുട്ംമാറിക്കൊണ്ടിരിക്കുന്നുണ്ടു്. ചന്ദ്രൻ ഏകദേശം 27.32 ദിവസംകൊണ്ടു് ഒരു പ്രദക്ഷിണം പൂർത്തിയാക്കുന്നതിനാൽ അതിന്റെ പ്രതിദിനസ്ഫുടം ശരാശരി 360/27.32 = 13.18 ഡിഗ്രി ആയിരിക്കും. ഇവ തന്നെ വർഷത്തിന്റെ എല്ലാ സമയത്തും ഒരുപോലെയായിരിക്കില്ല.
ഭൂമിയെ സംബന്ധിച്ചിടത്തോളം, സൗരയൂഥത്തിൽനിന്നും വളരെവളരെയകലെ സ്ഥിതിചെയ്യുന്ന നക്ഷത്രങ്ങളുടേയും മറ്റും ആപേക്ഷികസ്ഥാനചലനം തീരെ നിസ്സാരമാണു്. അതിനാൽ അവയുടെ സ്ഫുടങ്ങൾ പ്രായോഗികമായി സ്ഥിരമായിരിക്കും. (എന്നാൽ ആയിരക്കണക്കിനു കൊല്ലങ്ങളിൽ ഇതും കുറേശ്ശെ വ്യത്യാസപ്പെട്ടുകൊണ്ടിരിക്കും).
അയനാംശം
എന്നാൽ ചില കലണ്ടറുകളിലും പഞ്ചാംഗങ്ങളിലും അയനാംശം എന്നൊരു ഘടകം കൂടി ഉൾപ്പെടുത്തിയിട്ടുണ്ടു്. മിക്കവാറും ഭാരതീയസമ്പ്രദായങ്ങളും ആര്യഭടൻ, വരാഹമിഹിരൻ, ബ്രഹ്മഗുപ്തൻ തുടങ്ങിയ ഭാരതീയ ജ്യോതിശാസ്ത്രജ്ഞരും സൂര്യസിദ്ധാന്തം തുടങ്ങിയ ഗണിതപദ്ധതികളും വഴി നിർദ്ദേശിക്കപ്പെടുന്ന പഞ്ചാംഗങ്ങളിൽ അയനാംശം കൂടി പരിഗണിക്കപ്പെടുന്നു.
പുരസ്സരണം, അക്ഷഭ്രംശം തുടങ്ങിയ ചാഞ്ചാട്ടങ്ങൾ മൂലം ഭൂമിയുടെ അച്ചുതണ്ടോ അതിനെ അടിസ്ഥാനമാക്കി നിർണ്ണയിച്ചിട്ടുള്ള ധ്രുവങ്ങളോ ഭൂമദ്ധ്യരേഖയോ ഖഗോളമദ്ധ്യരേഖതന്നെയോ കേവലമായി സ്ഥിരമല്ല. ഇവയെല്ലാമടങ്ങുന്ന മൊത്തം ചട്ടക്കൂട് വളരെ സാവധാനത്തിൽ ചാഞ്ചാടിക്കൊണ്ടിരിക്കുന്നു എന്നു പറയാം. ഈ ചാഞ്ചാട്ടം മൂലം ഖഗോളമദ്ധ്യരേഖയ്ക്കു് ക്രാന്തിവൃത്തവുമായുള്ള ചെരിവും തദ്ഫലമായി അവയ്ക്കു പരസ്പരമുള്ള സംഗമബിന്ദുക്കൾ (മേഷാദിയും തുലാവിഷുവവും) തന്നെ സാവധാനത്തിൽ നീങ്ങിക്കൊണ്ടിരിക്കുന്നുണ്ടു്. ഇവയിൽ ഏറ്റവും മുഖ്യമായ സ്വാധീനം, ഏകദേശം 26000 വർഷങ്ങൾകൊണ്ടു് ഒരാവൃത്തി പൂർത്തീകരിക്കുന്ന പുരസ്സരണം (ഖഗോളായനം) (precession)എന്ന പ്രതിഭാസത്തിനാണു്.
നിരയനസ്ഫുടം
സാധാരണ സ്ഫുടത്തിന്റെ(സായനസ്ഫുടം)കൂടെ അയനാംശം കൂടി പരിഗണിച്ച് സൂക്ഷ്മമായി കണ്ടുപിടിക്കുന്ന ഗണിതസമ്പ്രദായമാണു് നിരയനസ്ഫുടം.
സൗരയൂഥത്തെ (അതിനുള്ളിലെ എല്ലാ അംഗങ്ങളേയും ഒരുമിച്ചു ചേർത്ത്) പരസ്പരാകർഷണം കൊണ്ടു് അന്യോന്യം ബന്ധിക്കപ്പെട്ട ഒരുകൂട്ടം പന്തുകളായി സങ്കൽപ്പിക്കുക. ഈ കൂട്ടത്തെത്തന്നെ മൊത്തം ഒരു പന്തായി വിചാരിക്കാവുന്നതാണു്. അങ്ങനെയുള്ള ഒരു പന്തു് മൊത്തം പ്രപഞ്ചത്തെയോ ആകാശഗംഗയേയോ ഏറ്റവും അടുത്തുള്ള നക്ഷത്രത്തെപ്പോലുമോ സംബന്ധിച്ചിടത്തോളം, അവയിൽനിന്നെല്ലാം സ്വതന്ത്രമായി, സ്വന്തമായ ഒരു ചട്ടക്കൂടിലാണെന്നു പറയാം. പുറത്തുള്ള ഗോളങ്ങളുമായുള്ള ദൂരമോ ഗുരുത്വാകർഷണപ്രഭാവമോ ഈ ചട്ടക്കൂടിന്റെ അകത്തെ വ്യവസ്ഥയെ ബാധിക്കാത്തത്ര നിസ്സാരമാണു്. അതായതു് ചട്ടക്കൂടിന്റെ അകത്തെ അംഗങ്ങൾ തമ്മിലുള്ള പരസ്പരാകർഷണങ്ങളെയോ പ്രവേഗങ്ങളെയോ ചലനാവൃത്തികളേയോ നക്ഷത്രാന്തരബാഹ്യലോകം മിക്കവാറും ഒട്ടുംതന്നെ സ്വാധീനിക്കുന്നില്ല. അതിനാൽ ക്രാന്തിവൃത്തത്തിനു പുറത്തുള്ള ഒരു നിർദ്ദേശാങ്കവ്യവസ്ഥയ്ക്കോ മൂലബിന്ദുവിനോ മനുഷ്യരുടെ പ്രായോഗികശാസ്ത്രത്തിലും ഗവേഷണപര്യവേക്ഷണങ്ങളിലും ഒട്ടും പ്രസക്തിയില്ല എന്നു പറയാം.
തങ്ങളുടെ സമൂഹത്തിൽ പ്രചാരത്തിലുള്ള പഞ്ചാംഗങ്ങളുടെ കാലഗണനയും ഫലജ്യോതിഷവും ലക്ഷ്യമാക്കി സ്ഫുടം കണക്കാക്കുമ്പോൾ ഭാരതത്തിൽ അടക്കം പല പഞ്ചാംഗവ്യവസ്ഥകളിലും നിരയനസ്ഫുടരീതി അവലംബിക്കുന്നുണ്ടു്.
വർഗ്ഗം:ഖഗോള നിർദ്ദേശാങ്കങ്ങൾ വർഗ്ഗം:കോണീയ അളവുകൾ
ഡോ. സാലിം അലി പക്ഷിസങ്കേതം, ഗോവ
ഗോവയുടെ പടിഞ്ഞാറുഭാഗത്തുള്ള ചോഡനേം ദ്വീപിൽ സ്ഥിതിചെയ്യുന്ന ഒരു പക്ഷിസങ്കേതമാണ് '''ഡോ. സാലിം അലി പക്ഷിസങ്കേതം'''. പ്രശസ്ത ഭാരതീയ പക്ഷിനിരീക്ഷകനായ സാലിം അലിയുടെ ബഹുമാനാർത്ഥമാണ് ഈ പക്ഷിസങ്കേതത്തിന് അദ്ദേഹത്തിന്റെ പേരുനൽകിയിരിക്കുന്നത്. വിവിധ ഇനം പക്ഷികളുടേയും സസ്യങ്ങളുടേയും ആവാസകേന്ദ്രമാണ് ഈ പക്ഷിസങ്കേതം. 1.8 ചതുരശ്ര കിലോമീറ്റർ മാത്രമാണ് ഈ പക്ഷിസങ്കേതത്തിന്റെ ആകെ വിസ്തീർണം.
അൽ ഉസ്സ
അൽ-ഉസ്സ (العزى al-ʻUzzá ) ഇസ്ലാമിന് മുൻപുള്ള അറേബ്യൻ മതങ്ങളിലെ മുന്ന് പ്രധാന ദേവതകളിൽ ഒന്നായിരുന്നു. അല്ലത്, മനത് എന്നീ ദേവതകൾക്കൊപ്പം അൽ ഉസ്സയെയും ജനങ്ങൾ ആരാധിച്ചിരുന്നു. നബാതിയന്മാർ അൽ ഉസ്സയെ ഗ്രീക്ക് ദേവതയായ ആഫ്രോഡൈറ്റി ഔറാനിയയ്ക്ക് (റോമൻ വീനസ് കേലസ്റ്റിസ്) തുല്യയായിട്ടാണ് കരുതിയിരുന്നത്. മക്കയ്ക്കടുത്തുള്ള അത്-തായിഫിലെ ഒരു സമചതുരക്കട്ട അൽ ഉസ്സ വിശ്വാസത്തിന്റെ ഭാഗമായി ആരാധിച്ചിരുന്നു. ഖുറാനിലെ സൂറ 53:19-ൽ ജനങ്ങൾ ആരാധിച്ചിരുന്ന ഒരു ദേവതയായി അൽ ഉസ്സയെപ്പറ്റി പരാമർശമുണ്ട്.
ഡോ. സാലിം അലി പക്ഷിസങ്കേതം, ഗോവ
എത്തിച്ചേരൽ
ഗോവയുടെ തലസ്ഥാനമായ പനാജിയിൽ നിന്നും ബസ്സിലോ മറ്റു വാഹനങ്ങളിലോ റിബാന്ദർ കടവിൽ എത്തിച്ചേരാം, അവിടെ നിന്നും ജലയാനമാർഗ്ഗമാണ് ഈ ദ്വീപിൽ എത്തിച്ചേരേണ്ടത്.
അൽ ഉസ്സ
ഹുബാളിനെപ്പോലെ അൽ ഉസ്സയോടും കുറേഷ് ഗോത്രവർഗ്ഗക്കാർ സംരക്ഷണത്തിനായി പ്രാർത്ഥിച്ചിരുന്നു. "624-ൽ 'ഉഹുദ് യുദ്ധത്തിൽ' കുറേഷ് വംശജരുടെ യുദ്ധാഹ്വാനം ഇപ്രകാരമായിരുന്നു: "ഉസ്സയുടെ ജനങ്ങളേ, ഹുബാളിന്റെ ആൾക്കാരേ!" സാത്താന്റെ വചനങ്ങൾ സംബന്ധിച്ച ഇബ്ൻ ഇഷാക്കിന്റെ പ്രസ്താവനയിലും അൽ ഉസ്സ പ്രത്യക്ഷപ്പെടുന്നുണ്ട്.
ഡോ. സാലിം അലി പക്ഷിസങ്കേതം, ഗോവ
കാഴ്ചകൾ
സാലിം അലി പക്ഷിസങ്കേതം കാണുവാനുള്ള ടിക്കറ്റ് വില 50 രൂപയാണ്. കണ്ടൽകാടുകൾക്കിടയിലാണ് ഈ സങ്കേതം സ്ഥിതിച്ചെയ്യുന്നത്.
അൽ ഉസ്സ
അൽ ഉസ്സയുടെ ക്ഷേത്രവും വിഗ്രഹവും ഖാലിദ് ഇബ്ൻ അൽ വാലിദ് 630 എഡിയിൽ നശിപ്പിച്ചിരുന്നു.
ക്ഷേത്രം തകർത്തത്
മക്ക കീഴടക്കിയതിന് പിന്നാലെ മുഹമ്മദ് ഇസ്ലാമിക കാലത്തിനു മുൻപുള്ള വിഗ്രഹങ്ങൾ നശിപ്പിക്കുവാൻ ആരംഭിച്ചു.
ഖാലിദ് ഇബ്ൻ അൽ-വാലിദിനെ 630 എഡിയിലെ റംസാനിൽ അദ്ദേഹം നഖ്‌ല എന്ന സ്ഥലത്തേയ്ക്കയച്ചു. ക്വറൈഷ്, കിനാന എന്നീ ഗോത്രക്കാർ ഇവിടെ അൽ ഉസ്സയുടെ വിഗ്രഹം ആരാധിച്ചിരുന്നു. ബാനു ഷൈബാനിൽ നിന്നുള്ളവരായിരുന്നു ആരാധനാലയത്തിന്റെ മേൽനോട്ടക്കാർ. അൽ ഉസ്സ ഈ പ്രദേശത്തെ ഏറ്റവും പ്രധാനപ്പെട്ട ദേവതയായാണ് കരുതപ്പെട്ടിരുന്നത്.
തെറ്റുപറ്റിയതിലെ ദേഷ്യവുമായി ഖാലിദ് നഖ്‌ലയിലേയ്ക്ക് ഒന്നുകൂടി യാത്ര ചെയ്തു. ഇത്തവണ അൽ ഉസ്സയുടെ യഥാർത്ഥ ക്ഷേത്രം കണ്ടുപിടിച്ച ഖാലിദ് ക്ഷേത്രത്തിൽ പ്രവേശിച്ചു. ക്ഷേത്ര നടത്തിപ്പുകാർ ഓടി രക്ഷപെട്ടിരുന്നുവെങ്കിലും വിഗ്രഹത്തിന് സ്വയം പ്രതിരോധിക്കാൻ കഴിയും എന്ന വിശ്വാസത്തിൽ ഒരു വാൾ വിഗ്രഹത്തിന്റെ കഴുത്തിൽ തൂക്കിയിരുന്നു. ഖാലിദ് ക്ഷേത്രത്തിൽ പ്രവേശിച്ചപ്പോൾ ഇരുണ്ട നിറമുള്ള നഗ്നയായ ഒരു സ്ത്രീ മാർഗ്ഗതടസ്സമുണ്ടാക്കി നിന്നുകൊണ്ട് കരയുന്നുണ്ടായിരുന്നു. ഈ സ്ത്രീ വിഗ്രഹം സംരക്ഷിക്കാനാണോ തന്നെ വശീകരിക്കാനാണോ നിൽക്കുന്നതെന്ന് ഖാലിദിന് മനസ്സിലായില്ല. ഖാലിദ് അള്ളാഹുവിന്റെ നാമത്തിൽ വാളൂരി ഒറ്റ വെട്ടിന് ഈ സ്ത്രീയെ രണ്ടായി മുറിച്ചു. എന്നിട്ട് ഖാലിദ് വിഗ്രഹം തച്ചുടയ്ക്കുകയും തിരികെ മക്കയിലെത്തുകയും ചെയ്തു. പ്രവാചകനോട് എന്താണ് നടന്നതെന്ന് പറഞ്ഞപ്പോൾ അദ്ദേഹം "അതെ, അത് അൽ ഉസ്സയായിരുനു; ഇനി അവൾ നിന്റെ നാട്ടിൽ ഒരിക്കലും ആരാധിക്കപ്പെടുകയില്ല" എന്നും പറഞ്ഞു
ഉസ്സയുടെ കൾട്ട്
ഹിഷാം ഇബ്ൻ അൽ-കൽബി എഴുതിയ ബുക്ക് ഓഫ് ഐഡൽസ് (കിതാബ് അൽ-അസ്നാം) എന്ന പുസ്തകത്തിൽ ഇപ്രകാരം പറയുന്നു: അവൾക്കുമീതേ [ഒരു അറബി] ബസ്സ് എന്ന കെട്ടിടം പണിതു. ഇതിൽ ആളുകൾക്ക് പ്രവചനങ്ങൾ ലഭിക്കുമായിരുന്നു. അറബികളും കുറേഷുകളും തങ്ങളുടെ കുട്ടികൾ അബ്ദുൾ ഉസ്സ എന്ന് പേരിട്ടുവിളിക്കുമായിരുന്നു. കുറേഷുകൾക്കിടയിലെ ഏറ്റവും വലിയ വിഗ്രഹമായിരുന്നു ഇത്. അവർ അൽ ഉസ്സയ്ക്കടുത്തേയ്ക്ക് സമ്മാനങ്ങളുമായി യാത്ര ചെയ്യുമായിരുന്നു. ബലികളിലൂടെ അവളുടെ അനുഗ്രഹം അവർ തേടുമായിരുന്നു. ഈ പ്രാർത്ഥനയിലെ അവസാന വരി സാത്താന്റെ വചനങ്ങളിൽ ഉൾപ്പെട്ടിട്ടുണ്ട്. "ബഹുമാനിക്കപ്പെടുന്ന സ്ത്രീകൾ" എന്നാണ് ഫാരിസ് വിഗ്രഹങ്ങളുടെ പുസ്തകത്തിൽ ഈ വരി തർജ്ജമ ചെയ്യുന്നത്. "അക്ഷരാർത്ഥത്തിൽ നുമിഡിയയിലെ കൊക്കുകൾ" എന്നാണ് ഈ വാക്കിന്റെ അർത്ഥം എന്ന് അദ്ദേഹം പറയുന്നുണ്ട്.
ഈ മൂന്ന് ദേവതകൾക്കും മക്കയ്ക്കടുത്ത് പ്രത്യേകം ആരാധനാലയങ്ങളുണ്ടായിരുന്നു. അൽ ഉസ്സയുടെ ഏറ്റവും പ്രശസ്തമായ ക്ഷേത്രം ക്വുദ്യാദിനടുത്തുള്ള നഖ്ല എന്ന സ്ഥലമായിരുന്നു. ഉസ്സയ്ക്ക് പ്രിയപ്പെട്ട മൂന്ന് മരങ്ങൾ അവിടെയുണ്ടായിരുന്നു. അറബി കവിതകളിൽ അൽ ഉസ്സ എന്ന പേര് സൗന്ദര്യത്തെ സൂചിപ്പിക്കാൻ ഉപയോഗിച്ചിർന്നു. ആളുകൾ അൽ ഉസ്സയുടെ നാമത്തിൽ പ്രതിജ്ഞയെടുത്തിരുന്നു.
അൽ ഉസ്സയുടെയും അല്ലത്തിന്റെയും വ്യക്തിത്ത്വങ്ങൾ മദ്ധ്യ അറേബ്യയിൽ ഒന്നായിരുന്നു എന്ന് സൂസൻ ക്രോൺ സൂചിപ്പിക്കുന്നുണ്ട്.
ഫ്രൈഡ് ഗ്രീൻ ടൊമാറ്റോസ്
1987-ൽ ഫാനി ഫ്ലാഗിന്റെ ഫ്രൈഡ് ഗ്രീൻ ടൊമാറ്റോസ് അറ്റ് ദി വിസിൽ സ്റ്റോപ്പ് കഫേ എന്ന നോവലിനെ അടിസ്ഥാനമാക്കി ജോൺ അവ്നെറ്റ് സംവിധാനം ചെയ്ത് 1991-ൽ പുറത്തിറങ്ങിയ ഒരു അമേരിക്കൻ ഹാസ്യ-നാടക ചലച്ചിത്രമാണ് ഫ്രൈഡ് ഗ്രീൻ ടൊമാറ്റോസ്. ഫാനി ഫ്ലാഗും കരോൾ സോബിസ്‌കിയും ചേർന്ന് എഴുതി, കാത്തി ബേറ്റ്‌സ്, ജെസീക്ക ടാണ്ടി, മേരി സ്റ്റുവാട്ട് മാസ്റ്റേഴ്‌സൺ, മേരി-ലൂയിസ് പാർക്കർ, സിസിലി ടൈസൺ എന്നിവർ അഭിനയിച്ച ഈ ചിത്രം ജീവിതത്തിൽ അസന്തുഷ്ടയായ ഒരു സ്ത്രീ ഒരു ആതുരാലയത്തിലെ മുതിർന്ന സ്ത്രീയുമായി സൗഹൃദത്തിലാകുന്നതും അവർ പറയുന്ന മാസ്മരികമായ കഥകൾ കേട്ട് സ്വാധീനപ്പെടുന്നതുമാണ് പ്രതിപാതിക്കുന്നത്.
1991 ഡിസംബർ 27-ന് അമേരിക്കയിലെ തീയറ്ററുകളിൽ പ്രദർശനം ആരംഭിച്ച ഈ ചിത്രം നിരൂപകരിൽ നിന്ന് നല്ല അവലോകനങ്ങൾ നേടുകയും, 11 ദശലക്ഷം ഡോളർ മുടക്കി 119.4 ദശലക്ഷം ഡോളർ നേടി വാണിജ്യാടിസ്ഥാനത്തിൽ മികച്ച വിജയം കരസ്ഥമാക്കുകയും ചെയ്തു. 64-ാമത് ഓസ്‌കാർ പുരസ്കാരത്തിൽ മികച്ച സഹനടി (ടാൻഡി), മികച്ച അവലംബിത തിരക്കഥ എന്നീ രണ്ട് വിഭാഗങ്ങളിൽ ഈ ചിത്രം ഓസ്‌കാറുകൾക്ക് നാമനിർദ്ദേശം ചെയ്യപ്പെട്ടു.
സിനിമയും നോവലും തമ്മിലുള്ള വ്യത്യാസങ്ങൾ
നോവലിൽ നിന്ന് വ്യത്യസ്തമായി, രണ്ട് കേന്ദ്ര സ്ത്രീകഥാപാത്രങ്ങൾ തമ്മിലുള്ള ലെസ്ബിയൻ പ്രണയത്തെ സിനിമ വ്യക്തമായി കാണിക്കുന്നില്ല, പകരം ഇഡ്ജിയും റൂത്തും തമ്മിലുള്ള ബന്ധം അവ്യക്തമായാണ് കാണിക്കുന്നത്. എന്നാൽ ഈ സിനിമയുടെ ഡിവിഡിയിൽ ഒരു ശബ്ദവിവരണത്തിൽ സംവിധായകൻ ബന്ധത്തെ അംഗീകരിക്കുന്നു എന്ന രീതിയിൽ ഇഡ്‌ജിയും റൂത്തും തമ്മിലുള്ള ഭക്ഷണ വഴക്കിൽ ഏർപ്പെടുന്ന ഒരു രംഗം പ്രതീകാത്മകമായി അവരുടെ സ്വവർഗ്ഗാനുരാഗത്തെ ചിത്രീകരിക്കാൻ ഉദ്ദേശിച്ചുള്ളതാണെന്ന് ചൂണ്ടിക്കാണിക്കുന്നുണ്ട്. സിനിമയുടെ അരങ്ങേറ്റ സമയത്ത്, സ്വവർഗ ബന്ധത്തെ "കാണിക്കാതെ കാണിക്കുന്ന" രീതിയിൽ ചിത്രീകരിച്ചത് നിരൂപകരിൽ നിന്നും ലൈംഗികന്യൂനപക്ഷാവകാശ പ്രവർത്തകരിൽ നിന്നും വിമർശനങ്ങൾ ഏറ്റുവാങ്ങാൻ ഇടയാക്കി. ലെസ്ബിയൻ ഉള്ളടക്കമുള്ള മികച്ച ഫീച്ചർ ഫിലിമിനുള്ള ഗേ & ലെസ്ബിയൻ അലയൻസ് എഗെയ്ൻസ്റ്റ് ഡിഫമേഷൻ എന്ന പുരസ്കാരം നേടി. ആഫ്രിക്കൻ അമേരിക്കക്കാർ, സ്ത്രീകൾ, വൈകല്യമുള്ളവർ എന്നിവർക്കെതിരായ വിവേചനത്തിന്റെ ഉദാഹരണങ്ങൾ സിനിമയിൽ കാണിക്കുന്നുണ്ട്, എന്നാൽ നോവലിൽ കാണുന്നതുപോലെ ശക്തമായ ലെസ്ബിയൻ ഇതിവൃത്തത്തിലൂടെ ലൈംഗികതയെ അടിസ്ഥാനമാക്കിയുള്ള മുൻവിധി പരിശോധിക്കുന്നത് സിനിമയിലേക്ക് വരുമ്പോൾ കൂടുതൽ അവ്യക്തമാണ്.
പുസ്‌തകത്തിൽ ഇഡ്‌ജിയും നിന്നിയും രണ്ട് വ്യത്യസ്ത കഥാപാത്രങ്ങളാണെങ്കിലും, സിനിമയുടെ അവസാനം അവർ ഒന്നാണെന്ന് വലിയ തോതിൽ സൂചന നൽകിയിട്ടുണ്ട്. ഇത് "എന്നെ ശരിക്കും ത്രെഡ്ഗുഡ്സ് കുടുംബം ദത്തെടുത്തതാണ്; ഞാൻ അവളുടെ [ഇഡ്‌ജിയുടെ] സഹോദരൻ ക്ലിയോയെ വിവാഹം കഴിച്ചു." എന്ന് നിന്നി പറയുന്നതിന് വിരുദ്ധമാണ്. കൂടാതെ, ഇഡ്‌ജിയുടെ സഹോദരനായ ബഡ്ഡി ത്രെഡ്‌ഗൂഡുമായി റൂത്ത് പ്രണയത്തിലാകുന്നതിം നോവലിൽ നിന്ന് വ്യത്യസ്തമായി സിനിമയിൽ കാണിക്കുന്നുണ്ട്.
ഉഡാനോസെററ്റോപ്സ്
അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ് ഉഡാനോസെററ്റോപ്സ്. മംഗോളിയയിൽ നിന്നും ആണ് ഫോസിൽ കണ്ടു കിട്ടിയിട്ടുള്ളത്.
ഫ്രൈഡ് ഗ്രീൻ ടൊമാറ്റോസ്
പുരസ്കാരങ്ങൾ
ഫ്രൈഡ് ഗ്രീൻ ടൊമാറ്റോസിന് മികച്ച സഹനടിക്കും മികച്ച അവലംബിത തിരക്കഥയ്ക്കുമുള്ള രണ്ട് ഓസ്കാർ നാമനിർദ്ദേങ്ങൾ ലഭിച്ചു. മികച്ച നടി ഉൾപ്പെടെ രണ്ട് ബാഫ്റ്റ നാമനിർദ്ദേങ്ങൾ ലഭിച്ചു, കൂടാതെ മികച്ച ചലച്ചിത്രം - മ്യൂസിക്കൽ ഓർ കോമഡി ഉൾപ്പെടെ മൂന്ന് ഗോൾഡൻ ഗ്ലോബ് നാമനിർദ്ദേങ്ങൾ നേടി. മികച്ച വിദേശ ചിത്രത്തിനുള്ള ഗുൽഡ്ബാഗ് അവാർഡിനും ഈ ചിത്രം നാമനിർദ്ദേശം ചെയ്യപ്പെട്ടു.
ബാഹ്യ ലിങ്കുകൾ
വർഗ്ഗം:യൂണിവേഴ്സൽ പിക്ചേഴ്സിന്റെ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:1991-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
ഉഡാനോസെററ്റോപ്സ്
ഫോസിൽ
തലക്ക് പിൻ ഭാഗത്തായി അസ്ഥിയുടെ ആവരണം ആയ ഫ്രിൽ ഉണ്ടായിരുന്നു. ഹോളോ ടൈപ്പ് ഏകദേശം പൂർണമായ തലയോട്ടി ആണ്.
ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.
കുടുംബം
സെറാടോപിയ എന്ന വിഭാഗത്തിൽ പെട്ട ദിനോസർ ആണ്. നാലു കാലിൽ സഞ്ചരിച്ചിരുന്ന സസ്യഭോജികൾ ആയിരുന്നു ഇവ. ലെപ്റ്റോസെറാടോപിയ എന്ന കുടുംബത്തിൽ ആണ് ഇവയെ വർഗ്ഗീകരിച്ചിരിക്കുന്നതു.
പുറത്തേക്കുള്ള കണ്ണികൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
ഗെന ഡിമിട്രോവ
ആദ്യകാല ജീവിതം
1941 മെയ് ആറിന് ബൾഗേറിയയിലെ ബെഗ്‌ലെഗ് എന്ന ഗ്രാവമത്തിൽ ജനിച്ചു. സ്‌കൂളിലെ ഗായക സംഘത്തിൽ പാടാൻ തുടങ്ങി. അവരുടേത് നല്ല ഗംഭീരമായ ശബ്ദമായതിനാൽ ബൾഗേറിയയിലെ നാഷണൽ അക്കാദമി ഓഫ് മ്യൂസിക്കിൽ പഠിക്കാൻ അവസരം ലഭിച്ചു. 1959 മുതൽ 1964 വരെ പ്രമുഖ ഓപ്പറ സംഗീത അധ്യാപകനായിരുന്ന ക്രിസ്റ്റോ ബ്രാംബറോവിന് കീഴിൽ സംഗീത പഠനം നടത്തി. അക്കാദമിയിലെ പഠന ശേഷം അവർ സംഗീത അധ്യാപികയായി. ഇറ്റാലിയൻ റൊമാന്റിക് ഒാപ്പറ ഗാനരചയിതാവായ ജ്യൂസേപ്പെ വേർഡിയുടെ നബുക്കോ എന്ന ഒപ്പറ അവതരിപ്പിച്ച് കൊണ്ട് 1967ലാണ് പിന്നീട് അരങ്ങേറ്റം നടത്തിയത്.
അംഗീകാരങ്ങൾ
1970ൽ സോഫിയ ഇൻർനാഷണൽ സിംഗിങ് മൽസരത്തിൽ വിജയിയായതോടെ ഇറ്റലിയിലെ മിലനിലുള്ള ഒാപ്പറ ഹൗസായ ലാ സ്‌കാല - ടീട്രോ അല സ്‌കാല-യിൽ ഉപരിപഠനത്തിന് അവസരം ലഭിച്ചു.
അവലംബം
വർഗ്ഗം:ഓപ്പറ ഗായകർ
കുടുംബ വാർത്തകൾ
അലി അക്ബർ സംവിധാനം ചെയ്ത് മിലൻ ജലീൽ നിർമ്മിച്ച് 1998-ൽ പുറത്തിറങ്ങിയ ഒരു മലയാളചലച്ചിത്രമാണ് കുടുംബവാർത്തകൾ. ജഗദീഷ്, ജഗതി ശ്രീകുമാർ, ഇന്നസെന്റ്, കലാഭവൻ മണി, കൽപ്പന എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്.
കഥാസംഗ്രഹം
സ്ത്രീസ്വാതന്ത്ര്യത്തിന്റെ പേരിൽ നരുന്തുപോലുള്ള ഒരു പെൺകുട്ടിയെ വഴിതെറ്റിക്കുന്ന സ്ത്രീസമൂഹമാണ് ഈ ചിത്രത്തിന്റെ പ്രമേയം. ഉദ്യോഗസ്ഥയും തന്റേടിയുമായ മീരയുടെ (കൽപ്പന) ചൊൽപ്പടിയ്ക്കൊത്തു നയിക്കുന്ന ഒരു ജീവിതമാണ് ഭർത്താവ് ഗോവിന്ദൻറേത് (ജഗതി). അയാൾ പ്രതിഷേധിക്കുമ്പോഴെല്ലാം അവൾ പൂർവ്വാധികം ശക്തിയിൽ അയാളോട് പ്രതികരിക്കുന്നു. ഇതിനിടയിൽ അയൽക്കാരനായ ദേവദാസിന്റെ (ജഗദീഷ്) സ്വസ്ഥമായ കുടുംബജീവിതമാണ് ഗോവിന്ദനെ അഹങ്കാരിയാക്കുന്നതെന്ന് ചിന്തയിൽ പാർവ്വതിയുടെ (രഹ്ന നവാസ്) മനസിലേയ്ക്ക്  ഭർത്താവിൻറെ കുറ്റങ്ങൾ കുത്തിവെക്കാൻ ആരംഭിക്കുന്നു. അതിനിടയിൽ അവളുടെ അമ്മൂമ്മയും ഉപദേശങ്ങളിലൂടെ അവളെ അഹങ്കാരിയാക്കുന്നുണ്ട്. അവളുടെ രണ്ടാനമ്മയും (മങ്ക മഹേഷ് ) അച്ഛനെ (ഇന്നസെന്റ്) സംശയിക്കുന്ന സ്ത്രീയാണ്. അവരുടെ ഓഫീസിലെ പ്യൂൺ ലോനായ്(കലാഭവൻ മണി) ഈ കനലിനെ കൂടുതൽ ഊതിക്കത്തിക്കുന്നു. ഈ സാഹചര്യങ്ങളിൽ വിടരുന്ന നനുത്ത തമാശകളാണ് ഈ ചിത്രത്തെ മുന്നോട്ട് നയിക്കുന്നതും ആകർഷകമാക്കുന്നതും.
പുറത്തേക്കുള്ള കണ്ണികൾ
വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അലി അക്ബർ സംവിധാനം ചെയ്ത ചലച്ചിത്രങ്ങൾ വർഗ്ഗം:ജഗതി-കല്പന ജോഡി വർഗ്ഗം:ബേണി ഇഗ്നേഷ്യസ് സംഗീതം പകർന്ന ചലച്ചിത്രങ്ങൾ വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ
അബൂ അയ്യൂബുൽ അൻസ്വാരി
മുഹമ്മദ് നബിയുടെ അൻസ്വാർ സഹചാരികളിൽ പ്രശസ്തൻ പൂർണ്ണ നാമം ഖാലിദ് ബിൻ സൈദ്. മദീനയിലെ ഖസ്രജ് ഗോത്രത്തിൽ ജനനം. നബിയെ മദീനയിലേക്ക് ക്ഷണിക്കാൻ വന്നപ്പോൾ അവരുമായി നടത്തിയ അഖബ ഉടമ്പടിയിലും അബൂ അയ്യൂബുൽ അൻസ്വാരിയുമുണ്ടായിരുന്നു.മിസ് അബ് ബിൻ ഉമൈറിനെയും അബൂഅയൂബിൽ അൻസാരിയെയും ചേർത്ത് പിടിച്ച് മുഹാജിറുകളെയും അൻസ്വാറുകളെയും പരസ്പര സഹോദങ്ങളെന്ന് നബി പ്രഖാപിച്ചു.നബി മദീനയിൽ വന്ന സമയത്ത് ഒട്ടകം മുട്ട്കുത്തിയത് അബൂ അയ്യൂബിൽ അൻസാരിയുടെ ഭവനത്തിന് സമീപമായിരുന്നു.നബിയുടെ മദീനയിലെ ആദ്യ ആതിഥേയനും അദ്ദേഹമായിരുന്നു. മുആവിയയുടെ നേതൃത്വത്തിൽ നടന്ന കോൺസ്റ്റാൻഡിനോപ്പിൾ മുന്നേറ്റ ത്തിൽ പങ്കെടുക്കെ രോഗിയായി മരണപ്പെട്ടു. തന്റെ മൃതദേഹം ഇസ്താന്മ്പൂളിൽ അടക്കം ചെയ്യാൻ അദ്ദേഹം ആവശ്യപ്പെട്ടു. പിന്നീട് സുൽത്ത്വാൻ മുഹമ്മദ് രണ്ടാമന്റെ കാലത്താണ് പ്രസ്തുത ശവകുടീരം കണ്ടെടുക്കുകയും അതിന് മുകളിൽ നിർമ്മാണം നടത്തപ്പെടുകയുമുണ്ടായത്.
നബിയുടെ വിയോഗ ശേഷം
ദാവൂദുബ്നു അബീസ്വാലിഹി (റ) ൽ നിന്ന് നിവേദനം : ഒരു ദിവസം മർവാൻ നബി(സ)യുടെ ഖബ്റിന്റെ മേൽ മുഖം വച്ച ഒരാൾ കരയുന്നത് കണ്ടു.ആളെകാണാതെ പിരടിക്ക് വലിച്ചുകൊണ്ട് മർവാൻ ചോദിച്ചു: " താങ്കൾ ചെയ്യുന്നത്  എന്താണെന്ന് താങ്കൾക്കറിയുമോ?". നോക്കുമ്പോൾ അത് അബു അയ്യൂബ് (റ) ആയിരുന്നു. അദ്ദേഹം പ്രതിവചിച്ചു: അതെ അല്ലാഹുവിന്റെ റസൂലിനെയാണ് ഞാൻ സമീപ്പിച്ചത്. കല്ലിനെയല്ല. നബി(സ) ഇപ്രകാരം പറയുന്നത് ഞാൻ കേട്ടിട്ടുണ്ട്. "അർഹർ കൈകാര്യം ചെയ്യുമ്പോൾ മതത്തിന്റെ പേരിൽ നിങ്ങൾ കരയരുത്. പക്ഷെ അനർഹർ കൈകാര്യം ചെയ്യുമ്പോൾ മതത്തിന്റെ പേരിൽ നിങ്ങൾ കരയുവീൻ".
മരണം
മുആവിയയുടെ മകൻ യസീദിൻറെ നേതൃത്വത്തിൽ പൗരസ്ത്യ റോമാ സാമ്രാജ്യത്തിലെ കോൺസ്റ്റാൻറിനോപ്പിളിലേക്ക് ഒരു സൈന്യം പുറപ്പെട്ടു. പടിഞ്ഞാറൻ റോമിൻറെ ഭാഗമായ തുർക്കിയിലെ ഇസ്തംബൂളിനടുത്ത നദിക്കരയിലാണ് ആ സൈനികർ എത്തിച്ചേർന്നത്. പ്രായം ഏറെ ചെന്നെങ്കിലും അബൂഅയ്യൂബ്(റ)യും ആ സൈന്യത്തിൽ അണിചേർന്നു. അദ്ദേഹത്തിൻറെ ആരോഗ്യം ക്ഷയിച്ചുകൊണ്ടിരുന്നു. ശരീരത്തിന് മനസ്സിനൊപ്പമെത്താനാവാത്ത സ്ഥിതിയായി. തിരുനബി(സ്വ)യിൽ നിന്ന് നേരിൽ പഠിച്ച വല്ലതും പരസ്യപ്പെടുത്താൻ ബാക്കിയുണ്ടെങ്കിൽ അതിനിപ്പോഴാണ് സമയമെന്ന് അദ്ദേഹം ഉറപ്പിച്ചു. താമസിയാതെ കൂട്ടുകാരെയും സഹയാത്രികരെയും വിളിപ്പിച്ചു. ഒരു ഹദീസ് കൂടി പഠിപ്പിക്കുവാൻ ഞാൻ ബാക്കിവെച്ചിട്ടുണ്ട്. ‘ബഹുദൈവാരാധന ചെയ്യാത്തവരായി മരിച്ചവരാരോ അവർ സ്വർഗാവകാശികളാണ്’ ഇതാണ് ഹദീസ്. അവസാനം അദ്ദേഹം വസ്വിയ്യത്ത് രേഖപ്പെടുത്തി.
‘എൻറെ ആത്മാവ് പിരിഞ്ഞാൽ നിങ്ങൾ യുദ്ധം ചെയ്തുകൊണ്ടിരിക്കുന്ന ശത്രുരാജ്യത്തിൻറെ മണ്ണിൽ എന്നെ മറമാടണം.’
‘ശത്രുവിൻറെ മണ്ണിലോ?’ അത്ഭുതത്തോടെ അവരന്വേഷിച്ചു.
‘അതേ, ശത്രുവിൻറെ നാട്ടിൽ.’
അവാന്തിപുര
ജമ്മു കാശ്മീരിലെ പുൽവാമ ജില്ലയിൽ നോട്ടിഫൈഡ് ഏരിയ കമ്മിറ്റിയിൽ (നഗർ പഞ്ചായത്ത്) ഉൾപ്പെടുത്തിയിട്ടുള്ള ഒരു പട്ടണമാണ് അവാന്തിപുര അഥവാ അവാന്തിപൂർ. എൻ.എച്ച് 44 പാതയിൽ അനന്തനാഗിനും ശ്രീനഗറിനും ഇടയിലാണ് ഇതിൻറെ സ്ഥാനം. അവാന്തി വർമ്മൻ രാജാവിന്റെ പേരിലാണ് ഈ പട്ടണം അറിയപ്പെടുന്നത്. അവാന്തിസ്വാമി ക്ഷേത്രം ഉൾപ്പെടെ അദ്ദേഹം നിർമ്മിച്ച് നിരവധി പുരാതന ഹൈന്ദവക്ഷേത്രങ്ങളും ഇവിടെ സ്ഥിതിചെയ്യുന്നു.
അവലംബം
വർഗ്ഗം:ജമ്മു-കശ്മീർ ഭൂമിശാസ്ത്രം - അപൂർണ്ണലേഖനങ്ങൾ
അബൂ അയ്യൂബുൽ അൻസ്വാരി
മരണം
വർഗ്ഗം:സ്വഹാബികൾ
രാജ് കലേഷ്
കിളിമാനൂർ സ്വദേശിയായ രാജ് കലേഷ് മാജീഷ്യൻ, ഷെഫ്, ടെലിവിഷൻ ഷോ അവതാരകൻ, സ്റ്റേജ് കൊറിയോഗ്രാഫർ, പെർഫോമർ എന്നീ നിലകളിൽ പ്രശസ്തനാണ്. മലയാളത്തിലെ വിവിധ ടെലിവിഷൻ ചാനലുകളിൽ വിവിധ ഷോകളുടെ അവതാരകനാണ് അദ്ദേഹം. സപ്തമശ്രീ തസ്കര, ഉസ്താദ് ഹോട്ടൽ, ലോർഡ് ലിവിംഗ്സ്റ്റൺ 7000 കണ്ടി തുടങ്ങിയ മലയാള സിനിമകളിൽ ശ്രദ്ധേയമായ വേഷങ്ങളിൽ അദ്ദേഹം അഭിനയിച്ചിട്ടുണ്ട്.
കുട്ടിക്കാലവും വ്യക്തിജീവിതവും
കിളിമാനൂരിനു സമീപമുള്ള നെടുമ്പറമ്പിൽ ജനിച്ച രാജ് കലേഷിന്റെ അച്ഛൻ ദിവാകരൻ പോസ്റ്റൽ വ്കുപ്പിൽ പോസ്റ്റ് മാസ്റ്റർ ആയി ജോലി ചെയ്തിരുന്നു. അമ്മ സരസമ്മ. നഗരൂർ നെടുമ്പറമ്പ് ഗവൺമെന്റ് ഹയർ സെക്കൻഡറി സ്കൂളിൽ പഠിച്ച രാജ് കലേഷ് വർക്കല ശ്രീനാരായണ കോളേജിൽ നിന്ന് പ്രീ ഡിഗ്രി പൂർത്തിയാക്കി. ചെമ്പഴന്തി ശ്രീനാരായണ കോളേജിൽ നിന്ന് ഇംഗ്ലീഷ് ഭാഷയിൽ ബിരുദം നേടി. ടേസ്റ്റ് ഓഫ് കേരള, ഹോട്ട് ആൻഡ് സ്പൈസി, ലിറ്റിൽ വേൾഡ്, മാതൃഭുമി അവാർഡ് നൈറ്റ് തുടങ്ങിയ മലയാളം ടി വി ഷോകളുടെ നിർമ്മാതാവായിരുന്ന ദിവ്യയെ രാജ് കലേഷ് വിവാഹം കഴിച്ചു. മകൻ ദർഷ്, മകൾ ദക്ഷ.
കലാജീവിതത്തിന്റെ തുടക്കം
നഗരൂരിലെ ചലഞ്ച് ആർട്ട്സ് എന്ന കലാസാംസ്കാരിക ക്ലബ്ബിൽ അംഗമായിരുന്നു രാജ് കലേഷ്. അവിടെ വച്ച് അദ്ദേഹം ജി ശങ്കരപ്പിള്ള, കാവാലം നാരായണപണിക്കർ, ഓണം തുരുത്തു രാജശേഖരൻ, ചേമ്പൂർ സാക്കിർ എന്നിവരുടെ അമേച്വർ നാടകങ്ങൾ അവതരിപ്പിച്ചു.
ഛായാഗ്രഹണ പഠനത്തിനായി രാജ് കലേഷ് തിരുവനന്തപുരം സതേൺ ഫിലിം ഇൻസ്റ്റിറ്റ്യൂട്ടിൽ ചേർന്നു. പഠനം പൂർത്തിയായപ്പോൾ സാഹ്‌യാനം, സുപ്രഭാതം തുടങ്ങിയ പ്രോഗ്രാമുകളുടെ സഹ സംവിധായകനായി ഏഷ്യാനെറ്റിൽ ചേർന്നു. പ്രമോഷണൽ വീഡിയോകളും സിനിമകളും നിർമ്മിക്കുന്നതിലും അദ്ദേഹം സഹായിയായി പ്രവർത്തിച്ചു. പിന്നീട് മാന്ത്രികൻ ഗോപിനാഥ് മുതുകാടിന്റെ സ്റ്റേജ് കൊറിയോഗ്രാഫറായി പ്രവർത്തിച്ചു. മുതുകാടിന്റെ മാജിക് പ്രകടനങ്ങൾ കണ്ട രാജ് കലേഷിന് അത് മാജിക് കല പഠിക്കാൻ പ്രേരകമായി. 1999-ൽ രാജ് കലേഷ് മുതുകാടിന്റെ ശിഷ്യത്വം സ്വീകരിച്ചു.
ടെലിവിഷൻ കരിയർ
സോണി ടിവിയിലെ ‘എന്റർടെയിൻമെന്റ് കേലിയെ കുച് ഭീ കരേഗ’ എന്ന ഹിന്ദി റിയാലിറ്റി ഷോ മത്സര പോഗ്രാമിൽ ഫൈനൽ റണ്ണറപ്പായി. മഴവിൽ മനോരമയിലെ ഇന്ത്യൻ വോയ്സ് ജൂനിയർ, ഉഗ്രം ഉജ്വലം, സീ തെലുഗിലെ ബിഗ് സെലിബ്രിറ്റി ചലഞ്ച്, എന്നീ പ്രോഗ്രാമുകളിലൂടെയാണ് രാജ് കലേഷ് മാജിക്കിന്റെ ലൈവ് മുഖമായി. .വിവിധ ലോകരാജ്യങ്ങളിലെ രുചി തേടിയുള്ള ‘ഫുട്പാത്ത്’ എന്ന പ്രോഗ്രാം ചെയ്യാനായി 17 രാജ്യങ്ങൾ സഞ്ചരിച്ച് ആ ഷോ ചിത്രീകരിച്ചു.
എഴുത്ത്
രാജ് കലേഷ് എഴുതിയ രുചി വട്ടം എന്ന കൃതി കോട്ടയം ഡിസി ബുക്ക് മലയാളത്തിൽ പ്രസിദ്ധീകരിച്ചു. നേരത്തെ വനിത, ഗൃഹലക്ഷ്മി, മാതൃഭൂമി യാത്ര, കന്യക, വനിത പാചകം, മാധ്യമം രുചി തുടങ്ങിയ വിവിധ മലയാളം പത്രസ്ഥാപങ്ങളിലും പാചക-രുചി-യാത്രാ സംബന്ധമായ ലേഖനങ്ങൾ അദ്ദേഹം എഴുതിയിട്ടുണ്ട്.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1978-ൽ ജനിച്ചവർ വർഗ്ഗം:ഇന്ത്യൻ ജാലവിദ്യക്കാർ വർഗ്ഗം:മലയാളം ടെലിവിഷൻ അവതാരകർ വർഗ്ഗം:പാചകസാഹിത്യകാരന്മാർ വർഗ്ഗം:തിരുവനന്തപുരം ജില്ലയിൽ ജനിച്ചവർ
മഖ്ദൂം
സൈനുദ്ദീൻ മഖ്ദൂം ഒന്നാമൻ്റെ മൂന്ന് ആൺമക്കളിൽ ഇളയവൻ. ഹിജ്റ വർഷം 924 പൊന്നാനിയിൽ ജനിച്ചു. പിതാവിൽ നിന്നും ശേഷം സഹോദരി ഭർത്താവ് ശൈഖ് ഉസ്മാൻ എന്നിവരിൽ നിന്നും പ്രാഥമിക പഠനം. പിന്നീട് കോഴിക്കോട് ഖാളി ശിഹാബുദ്ദീൻ അഹമ്മദിൽ (മുഹ്'യിൻ മാലയുടെ രചയിതാവായ ഖാളി മുഹമ്മദ് എന്നവരുടെ പിതാമഹൻ) നിന്ന് പഠിച്ചു. ഹിജ്‌റ 994 റംസാൻ 16 ന് മരണപ്പെട്ടു(1). അല്ലാമാ അബ്ദുൽ അസീസ്‌ മഖ്ദൂം പോർച്ചുഗീസുകാരുടെ ചാലിയം കോട്ട തകർക്കാൻ നേത്രത്വം നല്കിയ മുസ്ലിം പണ്ഡിതനായിരുന്നു.(2)
അവലംബം
1) തൽമീഹ് ആമുഖം- വൈലത്തൂർ ബാവ മുസ്‌ലിയാർ
(2) മഖ്ദൂം കുടുംബം IPB
റോമൻ ഹോളിഡേ
വില്യം വൈലർ സംവിധാനം ചെയ്ത് നിർമ്മിച്ച 1953 ലെ അമേരിക്കൻ റൊമാന്റിക് കോമഡി ചിത്രമാണ് റോമൻ ഹോളിഡേ. റോമാ നഗരം സന്ദർശിക്കുന്ന രാജകുമാരിയായി ഓഡ്രി ഹെപ്‌ബേണും റിപ്പോർട്ടറായി ഗ്രിഗറി പെക്കും അഭിനയിക്കുന്നു. ഈ ചിത്രത്തിലെ മികച്ച അഭിനയമാണു് അക്കൊല്ലത്തെ മികച്ച നടിക്കുള്ള അക്കാദമി അവാർഡ് ഹെപ്ബേണിനു് നേടിക്കൊടുത്തതു്.
ജെയിംസ് ഡാൽട്ടൺ ട്രംബോയാണു് യഥാർത്ഥത്തിൽ കഥയും തിരക്കഥയും രചിച്ചതെങ്കിലും അദ്ദേഹം ആ കാലഘട്ടത്തിൽ ഹോളിവുഡ് കരിമ്പട്ടികയിൽപെട്ടതിനാൽ ഇയാൻ മൿലേലൻ ഹണ്ടർ, ജോൺ ഡിറ്റൺ എന്നിവരുടെ പേരിലാണു് സിനിമയിൽ തിരക്കഥയ്ക്ക് ക്രെഡിറ്റ് നൽകിയിരിക്കുന്നതു്. അക്കൊല്ലത്തെ മികച്ച തിരക്കഥയ്ക്ക് ഈ സിനിമ അർഹമായെങ്കിലും ഇയാൻ മൿലേലൻ ഹണ്ടർ പുരസ്കാരം സ്വീകരിക്കാനെത്തിയില്ല. പിന്നീടു് 2011-ലാണു് ഡാൽട്ടൺ ട്രംബോയുടെ പേരിൽ തിരക്കഥയുടെ ക്രെഡിറ്റ് പുനഃസ്ഥാപിച്ചതു്. കരിമ്പട്ടികയിൽ പെട്ട സഹസംവിധായകൻ ബെർണാഡ് വോർഹോസിന്റേയും ക്രെഡിറ്റും ട്രംബോയ്ക്കൊപ്പം തന്നെ പുനഃസ്ഥാപിക്കപ്പെടുകയുണ്ടായി.
ഇതിവൃത്തം
വ്യക്തമല്ലാത്ത ഏതോ ഒരു യൂറോപ്യൻ രാജ്യത്തിൽ നിന്നുള്ള കിരീടാവകാശിയായ ആൻ രാജകുമാരിയുടെ റോമിലേക്കുള്ള ഒരു സൗഹൃദ സന്ദർശനമാണു് സിനിമയുടെ സന്ദർഭം. കർശനമായി ഷെഡ്യൂൾ ചെയ്ത ജീവിതത്തോടുള്ള നിരാശയുടെ ഫലമായി ആൻ രഹസ്യമായി അവളുടെ രാജ്യത്തിന്റെ എംബസിയിൽ നിന്ന് ഒളിച്ചോടുന്നു. പോകുന്നതിനു മുമ്പ് അവളെ ശാന്തയാക്കാൻ ഡോക്ടർ കൊടുത്ത ഒരു ഡോസ് മയക്കുമരുന്നിന്റെ ആലസ്യത്തിൽ ആൻ രാജകുമാരി തെരുവിൽ കണ്ട ഒരു ബെഞ്ചിൽ കിടന്നുറങ്ങവേ അതുവഴിവന്ന "അമേരിക്കൻ ന്യൂസ് സർവീസിന്റെ" റോം കറസ്പോണ്ടന്റായ ജോ ബ്രാഡ്‌ലി അവളെ കണ്ടുമുട്ടുന്നു. അവൾ ലഹരിയിലാണെന്ന് മനസ്സിലാക്കിയ ജോ അവൾ ആരാണെന്ന് തിരിച്ചറിയാതെ ആ രാത്രി തന്റെ അപ്പാർട്ട്മെന്റിൽ ചെലവഴിക്കാൻ അവളെ അനുവദിക്കുന്നു.
പിറ്റേന്നു് രാജകുമാരിയുടെ പത്രസമ്മേളനത്തിൽ പങ്കെടുക്കേണ്ട വ്യക്തിയായിരുന്നു ജോ ബ്രാഡ്‍ലി. വൈകിയുണർന്നതിനാൽ ആ പത്രസമ്മേളനത്തിൽ പങ്കെടുക്കാൻ കഴിഞ്ഞില്ലെങ്കിലും പങ്കെടുത്തുവെന്നു് നുണ പറഞ്ഞുകൊണ്ടു് തെറ്റായ വിവരങ്ങൾ എഡിറ്റർ മിസ്റ്റർ ഹെന്നസിയെ ധരിപ്പിക്കുന്നു. ഇവന്റ് റദ്ദാക്കപ്പെട്ടുവെന്ന് ഹെന്നസി അറിയിക്കുകയും രാജകുമാരിയുടെ "പെട്ടെന്നുള്ള അസുഖത്തെ" കുറിച്ചുള്ള ഒരു ചിത്രം അന്നത്തെ പത്രത്തിൽ കാണിക്കുകയും ചെയ്തപ്പോൾ മാത്രമാണു് തന്റെ അപ്പാർട്ട്മെന്റിൽ ആരാണ് ഉറങ്ങുന്നതെന്ന്  ജോ മനസ്സിലാക്കുന്നതു്. പെട്ടെന്നു പണമുണ്ടാക്കാനുള്ള ഒരു അസുലഭാവസരം മുന്നിൽ കണ്ട ജോ തന്റെ ഫോട്ടോഗ്രാഫർ സുഹൃത്തായ ഇർ‌വിംഗ് റഡോവിച്ചിനെ രഹസ്യമായി ചിത്രമെടുക്കാൻ വിളിക്കുന്നു. രാജകുമാരിയുമായി ഒരു അസാധാരണമായ അഭിമുഖം ലഭിക്കുമെന്നും അതിനായി ജോ ഹെന്നസിയോട് വിലപേശുകയും ഒടുവിൽ സ്റ്റോറിയ്ക്കായി 5000 ഡോളർ നൽകാമെന്ന് ഹെന്നസി വാഗ്ദാനം ചെയ്യുകയും ചെയ്യുന്നു.
ജോ വീട്ടിലേക്ക് തിടുക്കത്തിൽ പോകുന്നു. താൻ ഒരു റിപ്പോർട്ടറാണെന്ന വസ്തുത മറച്ചുവെച്ച് തന്റെ അതിഥിയായ "ആന്യ"യെ റോമാനഗരം ചുറ്റിനടന്നു കാണിക്കാമെന്നു് വാഗ്ദാനം ചെയ്യുന്നു. എന്നിരുന്നാലും, ആൻ ജോയുടെ വാഗ്ദാനം നിരസിക്കുന്നു. സ്വാതന്ത്ര്യം ആസ്വദിച്ചുകൊണ്ടു് അവൾ റോമാനഗരത്തിലൂടെ ചുറ്റിത്തിരിഞ്ഞുനടക്കുന്നു. റോമിലെ ആളുകളെയും ദൈനംദിന ജീവിതത്തെയും നിരീക്ഷിക്കുന്നു. ഒപ്പം അവളുടെ നീണ്ട മുടി ചെറുതാക്കി വെട്ടിക്കളയുന്നുമുണ്ടു്. ആനിനെ രഹസ്യമായി പിന്തുടരുന്ന ജോ ബ്രാഡ്‍ലി ആകസ്മികമെന്നോണം നാടകീയമായി ആനിനെ വീണ്ടും കണ്ടുമുട്ടുന്നു. ഈ സമയം, അയാൾ തന്നോടൊപ്പം ദിവസം മുഴുവൻ ചെലവഴിക്കാമെന്നു് അവളെ ബോധ്യപ്പെടുത്തുകയും അവളെ ഒരു വഴിയോര കഫേയിലേക്ക് കൊണ്ടുപോകുകയും അവിടെ ഇർ‌വിംഗുമായി കണ്ടുമുട്ടുകയും ചെയ്യുന്നു. പിന്നീടു് റോമാനഗരത്തിലൂടെ മൂവരും പലയിടങ്ങളിലും കറങ്ങുകയും ഇർവിംഗ് രഹസ്യമായി രാജകുമാരിയുടെ ചിത്രങ്ങളെടുക്കുകയും ചെയ്യുന്നു.
നേരത്തേ അവളുടെ മുടി വെട്ടിയ ബാർബർ ക്ഷണിച്ചതനുസരിച്ചു് അന്നു രാത്രിയിൽ അവർ ഒരു ബോട്ടിലെ നൃത്തപരിപാടിയിൽ പങ്കെടുക്കുന്നു. അതിനിടയിൽ രഹസ്യപ്പോലീസ് ഏജന്റുകൾ ആനിനെ കണ്ടെത്തുകയും അവളെ ബലമായി കൊണ്ടുപോകാൻ ശ്രമിക്കുകയും ചെയ്യുന്നു. ജോയും ഇർ‌വിംഗും ബാർബറും അവളെ തട്ടിക്കൊണ്ടുപോകുന്നവരെ ചെറുക്കാൻ ശ്രമിക്കുന്നു. ഒപ്പം പൊട്ടിപ്പുറപ്പെടുന്ന ലഹളയിൽ രാജകുമാരിയും ഒപ്പം ചേരുന്നു. പോലീസ് വന്ന് ഏജന്റുമാരെ കീഴ്പ്പെടുത്തുമ്പോൾ, ജോയും ആനും ഓടിപ്പോകുന്നു, അതിനിടയിൽ ജോ നദിയിൽ വീഴുന്നു, അവനെ രക്ഷിക്കാൻ രാജകുമാരിയും ഒപ്പം ചാടുന്നു. നദിയിൽ നിന്നു് കരകയറി തീരത്ത് തണുത്തു വിറച്ചിരിക്കുമ്പോൾ അവർ പരസ്പരം ചുംബിക്കുന്നു. അവർക്കിടയിൽ അനുരാഗം പിറവിയെടുക്കുന്നു. പിന്നീട് ജോയുടെ അപ്പാർട്ട്മെന്റിൽ, അവരുടെ നനഞ്ഞ വസ്ത്രങ്ങൾ ഉണക്കുമ്പോൾ, അവർ വളരെ വികാരനിർഭരമായി സംസാരിക്കുന്നു. തന്റെ രാജകീയ ഉത്തരവാദിത്തങ്ങൾ വിസ്മരിക്കരുതെന്ന് തിരിച്ചറിഞ്ഞ ആൻ, തന്നെ എംബസിക്ക് സമീപമുള്ള ഒരു കോണിലേക്ക് കൊണ്ടുപോകാൻ ബ്രാഡ്‍ലിയോടു് ആവശ്യപ്പെടുന്നു, അവിടെ അവർ അനുരാഗബദ്ധരെന്നോണം വീണ്ടും ചുംബിക്കുന്നു. അവൾ കണ്ണീരോടെ വിടവാങ്ങുകയും രാജകുമാരിയെന്ന നിലയിൽ തന്റെ ചുമതലകൾ ഏറ്റെടുക്കുകയും ചെയ്യുന്നു.
രാജകുടുംബം അവകാശപ്പെട്ടതുപോലെ രാജകുമാരിയ്ക്കു് അസുഖമൊന്നുമുണ്ടായില്ലെന്നും അഭിമുഖത്തെക്കുറിച്ച് ജോ പറഞ്ഞതു് സത്യം തന്നെയായിരിക്കുമെന്നും ഉറപ്പിച്ച് ഹെന്നസി ജോയുടെ അപ്പാർട്ട്മെന്റിൽ വരുന്നു. ഇർ‌വിംഗും അതേ സമയത്തു് അവിടെയെത്തുന്നു. രാജകുമാരിയെ വഞ്ചിക്കാൻ കഴിയാതെ ജോ അഭിമുഖം ലഭിച്ചില്ലെന്നും സ്റ്റോറി ഇല്ലെന്നും ഹെന്നസിയെ വിശ്വസിപ്പിക്കുന്നു. എന്നിരിക്കിലും തന്റെ ഫോട്ടോകൾ വിൽക്കാൻ ഇപ്പോഴും സ്വാതന്ത്ര്യമുണ്ടെന്ന് ജോ ഇർവിംഗിനോട് പറയുന്നു. പിറ്റേന്നു കാലത്തു് ജോയും ഇർ‌വിംഗും എംബസിയിൽ നടന്ന രാജകുമാരിയുടെ പത്രസമ്മേളനത്തിൽ പങ്കെടുക്കാൻ പോവുകയും അവരിരുവരും ചേർന്നു് ആൻ രാജകുമാരിയെ അത്ഭുതപ്പെടുത്തുകയും ചെയ്യുന്നു.
അവ്യക്തമായ ഗൂഢസന്ദേശത്തിലൂടെ, അവരുടെ പത്രത്തിൽനിന്നു് നിന്ന് ഒരു വാർത്തയും വരില്ലെന്ന് ജോ ആന്നിന് ഉറപ്പ് നൽകുന്നു. അഭിമുഖത്തിന്റെ അവസാനം, രാജകുമാരി അപ്രതീക്ഷിതമായി മാധ്യമപ്രവർത്തകരെ കാണണമെന്നു് ആവശ്യപ്പെടുന്നു, ഓരോരുത്തരുമായും സംക്ഷിപ്തമായി സംസാരിക്കുന്നു. അവൾ ജോയിയുടേയും ഇർ‌വിംഗിന്റേയും അരികിൽ എത്തുമ്പോൾ, റോമിന്റെ ഒരു മെമന്റോയായി ഇർ‌വിംഗ് താൻ രഹസ്യമായി എടുത്ത അവളുടെ ഫോട്ടോകൾ രാജകുമാരിയ്ക്ക് നൽകുന്നു. ജോയും ആനും സംസാരിക്കുന്നു. ഒടുവിൽ മനസ്സില്ലാമനസ്സോടെ രാ‍ജകുമാരി നടന്നകലുന്നു. ജോ തനിച്ചാകുന്നു.
ഭാഷ
ഭാഷാപരമായ സൗന്ദര്യത്തിന്റെ കാര്യത്തിൽ റോമൻ ഹോളിഡേ എന്ന സിനിമയെ കവച്ചുവയ്ക്കാൻ ലോകസിനിമയിൽത്തന്നെ അധികം കലാസൃഷ്ടികളില്ല. സിനിമയെ വാണിജ്യപരമായ വിജയത്തിലെത്തിക്കാനും അതിലുപരി അതിനെ ഒരു ലോകോത്തര ക്ലാസിക്കായി ഉയർത്താനും സിനിമയിലുപയോഗിച്ച ഭാഷ വലിയൊരു കാരണമാണെന്നു് സിനിമാ ഗവേഷകർ വിശ്വസിക്കുന്നു. അഭിനേതാക്കളുടെ വാക്കുകളിലൂടെയും പ്രവൃത്തികളിലൂടെയും മൂവി ലൈനുകൾ സിനിമയിലേക്ക് സംയോജിപ്പിക്കുമ്പോളാണു് സിനിമയ്ക്ക് ആത്മാവു കൈവരുന്നതെന്നതിനാൽ സിനിമയിലുപയോഗിക്കുന്ന ഭാഷയ്ക്കു് വളരെയേറെ പ്രാധാന്യമുണ്ടു്. മാന്യതയ്ക്കു് മുൻതൂക്കം നൽകുന്ന തികച്ചും ഔപചാരികമായ ഒരു വരേണ്യഭാഷയാണു് സിനിമയിലുടനീളം ഉപയോഗിച്ചിരിക്കുന്നതു്. ഇംഗ്ലീഷിനുപുറമേ പ്രേക്ഷകനെ മടുപ്പിക്കാത്ത രീതിയിലുള്ള ധാരാളം ഇറ്റാലിയൻ സംഭാഷണങ്ങളും സിനിമയിൽ ഉൾപ്പെടുത്തിയിട്ടുണ്ടു്. ഇവ കൂടാതെ മറ്റ് യൂറോപ്യൻ ഭാഷകളിലെ സംഭാഷണശകലങ്ങളും സിനിമയിൽ അവിടവിടെയായി കാണാം. പലയിടങ്ങളിലും ഒളിപ്പിച്ചുവച്ച അർത്ഥങ്ങൾ സിനിമയിലെ സംഭാഷണങ്ങളിൽ കാണാം. റോമൻ ഹോളിഡേ എന്ന സിനിമയുടെ പേരുതന്നെ അത്തരത്തിൽ ഒരു വാക്കാണു്. ഗ്ലാഡിയേറ്റർ പോരുപോലെ മറ്റുള്ളവരുടെ കഷ്ടതയും പരാജയവും ഒരു വിനോദമായി ആസ്വദിക്കുക എന്നൊരർത്ഥം റോമൻ ഹോളി‍ഡേ എന്ന വാക്കിനുണ്ടു്. അത്തരത്തിൽ ഇതിലെ ഒളിപ്പിച്ചു വച്ച നിഗൂഢാർത്ഥങ്ങൾ ഇപ്പോഴും ഭാഷാവിദ്യാർത്ഥികൾ പഠനവിധേയമാക്കുന്നുണ്ടു്.
കാസ്റ്റിംഗ്
അക്കാലത്തെ പ്രമുഖ ഹോളിവുഡ് അഭിനേതാവായ കാരി ഗ്രാന്റിനാണു് വൈലർ ആദ്യമായി ഈ വേഷം വാഗ്ദാനം ചെയ്തതെങ്കിലും ഗ്രാന്റ് അതു് നിരസിക്കുകയാണുണ്ടായതു്. ഹെപ്ബർണിന്റെ പ്രണയജോഡിയാകാൻ തനിക്ക് പ്രായം കൂടുതലായിരിക്കുമെന്ന കാരണം കൊണ്ടായിരുന്നു അതു്. പിന്നീടു് പത്ത് വർഷത്തിന് ശേഷമാണു് ഷരാഡ് എന്ന ചിത്രത്തിൽ കാരി ഗ്രാന്റ് ഹെപ്ബേണുമായി ഒരുമിച്ചു് അഭിനയിച്ചതു്. മറ്റ് ചില സ്രോതസ്സുകൾ പറയുന്നത് കഥ മുഴുവനും രാജകുമാരിയെ കേന്ദ്രീകരിച്ചായിരുന്നതിനാലായിരിക്കണം ഗ്രാന്റ് അതു് നിരസിച്ചതെന്നാണു്. ഗ്രിഗറി പെക്ക് ആദ്യം കരാർ ഏൽക്കുമ്പോൾ അദ്ദേഹം മാത്രമേ താരമായി ഉണ്ടായിരുന്നുള്ളൂ എങ്കിലും ചിത്രീകരണത്തിന്റെ പാതിവഴിയിൽ, പെക്ക് വൈലറിനോട് ഹെപ്ബേണിനും തനിക്കൊപ്പം താരമൂല്യം നൽകി തുല്യ ബില്ലിംഗിലേക്ക് ഉയർത്താനും  തന്റെയൊപ്പം പോസ്റ്ററുകളിൽ ഹെപ്ബേണിന്റെ പേരുകൂടി ചേർക്കാനും നിർദ്ദേശിച്ചു.
എലിസബത്ത് ടെയ്‌ലറിനെയും ജീൻ സിമ്മൺസിനെയും ആദ്യം ഈ വേഷത്തിനായി പരിഗണിച്ചിരുന്നുവെങ്കിലും രണ്ടു പേരും ആസമയത്തു് മറ്റു ചിത്രങ്ങളുടെ പ്രൊജക്ടുകളിലായിരുന്നതിനാൽ ലഭിച്ചില്ല. റോമൻ ഹോളിഡേ ഹെപ്ബർണിന്റെ ആദ്യ അഭിനയ വേഷമായിരുന്നില്ല, 1948 മുതൽ ഡച്ച്, ബ്രിട്ടീഷ് സിനിമകളിലും സ്റ്റേജിലും അവർ സജീവമായിരുന്നു. 1951 ൽ ജിജിയുടെ ബ്രോഡ്‌വേ അഡാപ്റ്റേഷനിൽ ടൈറ്റിൽ റോൾ അഭിനയിച്ചു. എന്നാൽ റോമൻ ഹോളിഡേ ആയിരുന്നു അവരുടെ ആദ്യത്തെ ഹോളിവുഡ് സിനിമ. ആദ്യ ഹോളിവുഡ് അരങ്ങേറ്റത്തിൽത്തന്നെ അക്കാദമി അവാർഡ് സ്വന്തമാക്കുന്ന അപൂർവ്വം അഭിനേതാക്കളിലൊരാളാണു് ഓഡ്രി ഹെപ്ബേൺ.
പുരസ്കാരങ്ങൾ
അക്കാദമി അവാർഡ്, ബ്രിട്ടീഷ് അക്കാദമി അവാർഡ്, ഗോൾഡൻ ഗ്ലോബ് അവാർഡ്, നാഷണൽ ബോർഡ് ഓഫ് റിവ്യൂ അവാർഡ് തുടങ്ങി നിരവധി പുരസ്കാരങ്ങൾ നിരവധി മേഖലകളിലായി വാരിക്കൂട്ടിയിട്ടുണ്ടു് 1953-ൽ ഇറങ്ങിയ ഈ അമേരിക്കൻ സിനിമ.
മലയാളം സബ്ടൈറ്റിൽ
സിനിമയുടെ ഭാഷയോടു നീതി പുലർത്തുന്ന വിധത്തിൽ റോമൻ ഹോളിഡേ എന്ന ചിത്രത്തിനു് സബ്ടൈറ്റിൽ സ്വതന്ത്ര അനുമതി പത്രത്തോടെ https://freelokam.wordpress.com/2021/03/31/romanholidaymalayalamsubtitle/ എന്ന പേജിൽ നിന്നും ലഭ്യമാണു്.
പോഗ്രം
ഒരു പ്രത്യേക മതവിഭാഗത്തെയോ, വംശീയ വിഭാഗത്തെയോ കൊന്നൊടുക്കുകയോ, ദ്രോഹിക്കുകയോ ലക്ഷ്യമാക്കി നടത്തുന്ന ഹിംസാത്മകമായ കലാപമാണ് പോഗ്രം അല്ലെങ്കിൽ പോഗ്രെം. 19-ആം നൂറ്റാണ്ടിൽ റഷ്യൻസാമ്രാജ്യത്തിലെ ജൂതന്മാർക്ക് നേരെ നടന്ന സംഘടിതമായ കൂട്ടക്കൊലകളെ സംബന്ധിച്ചാണ് ഈ വാക്ക് പ്രചാരത്തിൽ വന്നതെങ്കിലും പിന്നീട് ജൂതന്മാർക്കെതിരെ നടന്ന സമാനമായ മറ്റ് കൂട്ടക്കുരുതികളെക്കുറിക്കാനും ഈ വാക്ക് ഉപയോഗിച്ചുതുടങ്ങി. ചിലപ്പോൾ ജൂതന്മാരല്ലാത്ത മറ്റ് ജനവിഭാഗങ്ങൾക്കെതിരായ ജനകീയ ഉന്മൂലന ശ്രമങ്ങളെയും പോഗ്രെം എന്ന് വിശേഷിപ്പിക്കാറുണ്ട്.
പൈദാല ഗുരുമൂർത്തി ശാസ്ത്രി
ജനക (മേളകർത്ത) രാഗങ്ങളും ജന്യ രാഗങ്ങളും അടിസ്ഥാനമാക്കിയുള്ളതായിരുന്നു ഗുരുമൂർത്തിശാസ്ത്രിയുടെ ഗീതങ്ങൾ എറെയും. ആയിരത്തോളം ഗീതങ്ങൾ രചിച്ച അദ്ദേഹത്തിന് 'വെയ് ഗീതാല ഗുരുമൂർത്തി ശാസ്ത്രി' എന്ന പേര് ലഭിച്ചു. രാഗങ്ങളിലുള്ള അദ്ദേഹത്തിന്റെ സാങ്കേതിക ജ്ഞാനം പ്രസിദ്ധമാണ്. ഗുരുമൂർത്തി എന്നതായിരുന്നു അദ്ദേഹത്തിന്റെ മുദ്ര.
ഗുരുമൂർത്തിശാസ്ത്രി സംസ്കൃതത്തിൽ  രചിച്ച ഗീതങ്ങൾ ഭൂരിഭാഗവും നഷ്ടപ്പെട്ടു. ഏതാനും കീർത്തനങ്ങൾ കണ്ടെടുത്തിട്ടുണ്ട്:
അവലംബം
വർഗ്ഗം:തെലുഗു ജനത
ഖത്തർ പെട്രോളിയം
ഖത്തറിലെ ദേശസാൽകൃത പെട്രോളിയം കമ്പനിയാണ് ക്യു.പി. എന്ന ചുരുക്ക പേരിലറിയപ്പെടുന്ന ഖത്തർ പെട്രോളിയം. ഖത്തറിലെ എണ്ണ-വാതക വ്യവസായവുമായി ബന്ധപ്പെട്ട പര്യവേഷണം, ഉത്പാദനം, ശുദ്ധീകരണം, വിതരണം, സംഭരണം എന്നിവ പ്രവർത്തിപ്പിക്കുന്നത് ഖത്തർ പെട്രോളിയമാണ്. ഊർജ്ജ-വ്യവസായ മന്ത്രിയായ മുഹമ്മദ് ബിൻ സലേഹ് അൽ സദ ആണ് ഈ കമ്പനിയുടെ ചെയർമാൻ.
ചരിത്രം
ബ്രിട്ടീഷ് അധീശക്തത്തിന് കീഴിലായിരുന്ന ഖത്തറിൽ ആദ്യമായി എണ്ണ ഖനനത്തിന് അനുമതി കിട്ടിയത് ബ്രിട്ടീഷ് പെട്രോളിയത്തിന്റെ മുൻഗാമിയായിരുന്ന ആംഗ്ലോ-പേർഷ്യൻ ഓയിൽ (അയോക്) കമ്പനിക്കായിരുന്നു. എന്നാൽ റെഡ് ലൈൻ ഉടമ്പടി പ്രകാരം ഈ അനുമതി അയോക് സഹ കമ്പനിയായ ഇറാഖ് പെട്രോളിയം കമ്പനിയുടെ സഹവർത്തിയായ പെട്രോളിയം ഡെവലെപ്പ്മെൻറ് ഖത്തർ കമ്പനിക്ക് കൈമാറി. 1938 ഒക്ടോബറിൽ ദുഖാൻ എണ്ണപ്പാടത്ത് ആദ്യ എണ്ണക്കിണർ (ദുഖാൻ 1) നിർമ്മിക്കുന്നതിനായി ഭൂമി തുരക്കൽ ആരംഭിക്കുകയും ജനുവരി 8, 1940-ൽ, 5685 അടി താഴ്ചയിൽ എണ്ണ ശേഖരം കണ്ടെത്തുകയും ചെയ്തു. . എന്നാൽ രണ്ടാം ലോകമഹായുദ്ധം മൂലം തുടർന്നുള്ള വികസനം 1947-വരെ മന്ദഗതിയിലാകുകയും ചെയ്തു. 1945-ൽ രണ്ടാം ലോകമഹായുദ്ധം അവസാനിച്ചതോടെ വികസന പ്രവർത്തനങ്ങൾ ത്വരിതഗതിയിലാകുകയും 1949-ൽ ആദ്യ എണ്ണ കയറ്റുമതി ചെയ്യുകയും ചെയ്തു.
ആദ്യ ആഴക്കടൽ എണ്ണ പര്യവേഷണത്തിന് ഇന്റർനാഷണൽ മറൈൻ ഓയിൽ കമ്പനിക്ക് 1949-ൽ അനുമതി ലഭിച്ചു. എന്നാൽ 1952-ൽ ഈ കമ്പനി പിൻവാങ്ങിയതോടെ ഷെൽ കമ്പനി രംഗത്തെത്തുകയും പര്യവേഷണം ആരംഭിക്കുകയും ചെയ്തു. 1960-ൽ ഇദ്ദ് അൽ-ഷർജി എണ്ണപ്പാടവും 1963-ൽ മെയ്ദാൻ മഹ്‌സാമം എണ്ണപ്പാടവും 1970-ൽ ഏറ്റവും വലിയ ആഴക്കടൽ എണ്ണപ്പാടമായ ബുൾ ഹനിനും കണ്ടു പിടിച്ചു.
എണ്ണ-വാതക പാടങ്ങൾ
ഖത്തർ പെട്രോളിയത്തിന്റെ എണ്ണ-വാതക പാടങ്ങളെ മൂന്നായി തിരിച്ചിരിക്കുന്നു.
ഉത്തര വാതകപ്പാടം
ഖത്തറിന്റെ ഉത്തര ദിശയിലായി ആറായിരം ചതുരശ്ര കിലോമീറ്ററിൽ (വിസ്തൃതിയിൽ ഖത്തറിന്റെ പകുതി) പരന്നു കിടക്കുന്ന വാതകപ്പാടമാണ് ഇത്. ഈ വാതക പടം ഖത്തർ-ഇറാൻ സമുദ്രതിർത്തിയിൽ കിടക്കുന്നതിനാൽ ഖത്തറിന്റെ അതിർത്തി കഴിഞ്ഞിട്ടുള്ള വാതകപ്പാടം ഇറാന്റെ നിയന്ത്രണിതിലാണ്. സൗത്ത് പാർസ് എന്നിതറിയപ്പെടുന്നു.
ദുഖാൻ എണ്ണപ്പാടം
ഖത്തറിലെ ഒരേയൊരു ഭൗമ എണ്ണപ്പാടമാണ് ദുഖാൻ എണ്ണപ്പാടം. ദോഹയിൽ നിന്നും പശ്ചിമദിശയിൽ എൺപത് കിലോമീറ്റർ മാറിയാണ് ദുഖാൻ എണ്ണപ്പാടത്തിന്റെ സ്ഥാനം. അറബ്-സി, അറബ്-ഡി, ഉവെയ്നാത് എന്നീ സംഭരണികളിൽ നിന്നുമാണ് എണ്ണ ശേഖരിച്ച് ഖാത്തിയ, ഫഹാഹിൽ, ജലേഹ എന്നിവടങ്ങളിൽ ഉള്ള നിർമ്മാണ ശാലകളിൽ കൊണ്ട് വരുന്നു. അസംസ്‌കൃത എണ്ണയിൽ നിന്ന് എണ്ണയും വാതകവും വേർതിരിക്കാനായി നാല് പ്രധാന ശാലകളും മൂന്ന് വിദൂര ശാലകളും ഉണ്ട്.
എണ്ണ ശുദ്ധീകരണ ശാലകൾ
ഖത്തറിൽ ക്യു.പിക്ക് മൂന്ന് സ്ഥലത്താണ് പ്രധാനമായും എണ്ണ കയറ്റുമതി ടെർമിനലുകൾ ഉള്ളത്. ഹലുൽ ദ്വീപ്, റാസ് ലഫാൻ, ഉം സൈദ് എന്നിവയാണവ.
ഡോൾഫിൻ വാതക പ്രൊജക്റ്റ്
ഖത്തറിൽ നിന്നും യുഎഇ, ഒമാൻ എന്നിവടങ്ങളിലേക്ക് വാതകം എത്തിക്കുന്നതിനായി ഡോൾഫിൻ എനർജി, ഖത്തർ പെട്രോളിയം എന്നീ കമ്പനികളുടെ നേതൃത്വത്തിൽ നടപ്പിലാക്കപ്പെട്ട വാതക പൈപ്പ്‌ലൈൻ പദ്ധതിയാണ് ഡോൾഫിൻ വാതക പ്രൊജക്റ്റ് എന്നറിയപ്പെടുന്നത്. ജിസിസിരാജ്യങ്ങളിലെ അതിർത്തി കടന്നുള്ള ആദ്യത്തെ വാതക പൈപ്പ്‌ലൈൻ പ്രൊജക്റ്റ് കൂടിയാണിത് .
ഉപകമ്പനികൾ
ഖത്തർ പെട്രോളിയത്തിന്റെ ഉപകമ്പനികളുടെ പട്ടിക താഴെപറയുന്നു.
പുറം കണ്ണികൾ
വർഗ്ഗം:ഖത്തർ പെട്രോളിയം കമ്പനികൾ വർഗ്ഗം:എണ്ണക്കമ്പനികൾ
എം എ മലയാളം
മലയാളം ഭാഷയിലെ ബിരുദാനന്തര ബിരുദ കോഴ്സാണ് എം എ മലയാളം.
സർവ്വകലാശാലകൾ
എംഎ മലയാളം ലഭ്യമായ സർവ്വകലാശാലകൾ
വർഗ്ഗം:പുതുമുഖലേഖനം
സെയിൽഫിഷ് ഒഎസ്
2013-ൽ ഒറിജിനൽ ജൊല്ല ഫോണിനൊപ്പം ഒഎസ് ആദ്യമായി ഷിപ്പ് ചെയ്തു; 2016-ൽ അതിന്റെ വിൽപ്പന നിർത്തിയപ്പോൾ, 2020 അവസാനം വരെ ഇതിന് സോഫ്റ്റ്‌വെയർ അപ്‌ഡേറ്റുകൾ നൽകി. 2015-ൽ ജോല്ല ടാബ്‌ലെറ്റിനൊപ്പം ഇത് ഷിപ്പുചെയ്‌തു. കൂടാതെ ഒഎസിന് ലൈസൻസ് നൽകുന്ന മറ്റ് വെണ്ടർമാരിൽ നിന്നും.[6] സ്‌മാർട്ട്‌ഫോണുകൾ, ടാബ്‌ലെറ്റ് കമ്പ്യൂട്ടറുകൾ എന്നിവയുൾപ്പെടെയുള്ള മൂന്നാം കക്ഷി മൊബൈൽ ഉപകരണങ്ങളിലേക്ക് കമ്മ്യൂണിറ്റി പ്രേമികൾ ഒഎസ് പോർട്ട് ചെയ്യുന്നു. പല തരത്തിലുള്ള ഉപകരണങ്ങൾക്കായി സെയിൽഫിഷ് ഒഎസ് ഉപയോഗിക്കാം.
ചരിത്രവും വികസനവും
മെയ്മോ, മൊബ്ലിൻ എന്നിവയെ ആശ്രയിക്കുന്ന നോക്കിയയുടെയും ഇന്റലിന്റെയും സഖ്യം മുമ്പ് വികസിപ്പിച്ചെടുത്ത ലിനക്സ് മീഗോ ഒഎസ് മെച്ചടുത്തിയെടുത്തതാണ് ഈ ഒഎസ്. MeeGo ലെഗസി അതിന്റെ കോഡിന്റെ ഏകദേശം 80% മെർ കോറിൽ അടങ്ങിയിരിക്കുന്നു; മെർ നാമം അങ്ങനെ മീഗോ റീകൺസ്‌ട്രക്‌റ്റഡ് എന്നതിൽ നിന്ന് ഉത്ഭവിച്ചതാണ്. ഈ അടിസ്ഥാനം ഒരു ഇഷ്‌ടാനുസൃത ഉപയോക്തൃ ഇന്റർഫേസും സ്ഥിരസ്ഥിതി അപ്ലിക്കേഷനുകളും ഉപയോഗിച്ച് ജോള വിപുലീകരിച്ചിരിക്കുന്നു. മീഗോ പ്രോജക്‌റ്റിന്റെ അന്നു പ്രതീക്ഷിക്കാതെ നിർത്തുന്നതിലേക്ക് നയിച്ച പിഴവുകൾ ഒഴിവാക്കാൻ വേണ്ടി ജോള, MERproject.org എന്നിവ മെറിറ്റോക്രാറ്റിക് സിസ്റ്റം പിന്തുടരുന്നു. സെയിൽഫിഷ് ഒഎസ് 2.0-ന്റെ പ്രധാന ഘടകങ്ങളിൽ ഇവ ഉൾപ്പെടുന്നു:
അവലംബം
വർഗ്ഗം:ഓപ്പറേറ്റിങ് സിസ്റ്റങ്ങൾ
ഹിമാചൽ പ്രദേശ്‌ ക്രിക്കറ്റ് ടീം
ഹിമാചൽ പ്രദേശ്‌ ക്രിക്കറ്റ് ടീം, ഇന്ത്യൻ ആഭ്യന്തര ക്രിക്കറ്റിൽ ഹിമാചൽ പ്രദേശ്‌ സംസ്ഥാനത്തെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ്. ശരത് പണ്ഡിറ്റാണ് ഈ ടീമിന്റെ നായകൻ. 2006/07 സീസണിൽ അവർ പ്ലേറ്റ് ഗ്രൂപ്പ് യോഗ്യത നേടി.
അവലംബം
വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ടറുക്ക
ടറുക്ക (Hippocamelus antisensis) അഥവാ തെക്കേ ആൻറിയൻ മാൻ, തെക്കേ അമേരിക്ക ൻ സ്വദേശിയായ ഒരു മാൻ വർഗ്ഗമാണ്.
കനത്ത ശരീരമുള്ള ഇടത്തരം വലിപ്പത്തിലുള്ള മാനുകളാണ് ആണ് ടറുക്കകൾ. അവയുടെ വലിപ്പം തലമുതൽ പൃഷ്‌ഠഭാഗംവരെ 128 മുതൽ 146 സെൻറീമീറ്ററും (50 മുതൽ 57 വരെ ഇഞ്ച്) 11 മുതൽ 13 സെൻറീമീറ്റർ വരെ (4.3 മുതൽ 5.1 ഇഞ്ചുവരെ) നീളമുള്ള വാലും നിൽക്കുന്ന അവസ്ഥയിൽ 69 മുതൽ 80 സെൻറീമീറ്റർ (27 മുതൽ 31 ഇഞ്ച്) വരെ ചുമലുകൾ വരെ ഉയരവുമാണുള്ളത്. മുതിർന്ന മൃഗങ്ങൾക്ക് 69 കിലോഗ്രാമിനു 80 കിലോഗ്രാമിനും ഇടയ്ക്ക് തൂക്കമുണ്ട് (152, 176 റാത്തൽ). സാധാരണയായി കാണപ്പെടുന്നതുപോലെ ആൺ മൃഗങ്ങൾ പെൺ മൃഗങ്ങളേക്കാൾ വലിപ്പമുള്ളവയാണ്.
കാൽസ്യം ബ്രോമേറ്റ്
ബ്രോമിക് ആസിഡിന്റെ കാൽസ്യം ലവണമാണ് കാൽസ്യം ബ്രോമേറ്റ്, Ca (BrO3)2.• H 2 O.
കാൽസ്യം ഹൈഡ്രോക്സൈഡ് സോഡിയം ബ്രോമേറ്റ് അല്ലെങ്കിൽ കാൽസ്യം സൾഫേറ്റ് ബേരിയം ബ്രോമേറ്റുമായി പ്രതിപ്രവർത്തിച്ച് ഇത് തയ്യാറാക്കാം. 180 ° C ന് മുകളിൽ, കാൽസ്യം ബ്രോമേറ്റ് വിഘടിച്ച് കാൽസ്യം ബ്രോമൈഡും ഓക്സിജനും രൂപം കൊള്ളുന്നു. തത്വത്തിൽ, കാൽസ്യം ബ്രോമൈഡ് ലായനിയിലെ വൈദ്യുതവിശ്ലേഷണം കാൽസ്യം ബ്രോമേറ്റും നൽകുന്നു.
ചില രാജ്യങ്ങളിൽ ഇത് ഭക്ഷ്യവസ്തുക്കളിലെ കണ്ടീഷനർ ( ഇ നമ്പർ E924b ) ആയി ഉപയോഗിക്കുന്നു.
അവലംബം
വർഗ്ഗം:ഓക്സീകാരികൾ വർഗ്ഗം:കാൽസ്യം സംയുക്തങ്ങൾ
ജെയ്ൻ ഗ്രാന്റ്
ന്യൂയോർക്ക് നഗരത്തിലെ ഒരു പത്രപ്രവർത്തകയായിരുന്നു ജെയ്ൻ ഗ്രാന്റ് (ജീവിതകാലം: മെയ് 29, 1892 - മാർച്ച് 16, 1972), ദി ന്യൂയോർക്കർ എന്ന പേരിൽ ഒരു അമേരിക്കൻ ആഴ്ചപതിപ്പും ആദ്യ ഭർത്താവായിരുന്ന ഹരോൾഡ് റോസിനൊപ്പം ചേർന്ന് സ്ഥാപിച്ചു.
ജീവിതവും കരിയറും
ജെയ്‌ൻ ഗ്രാന്റ് മിസോറിയിലെ ജോപ്ലിനിൽ ജനിച്ചു. കൻസാസിലെ ഗിറാർഡിലുള്ള വിദ്യാലയത്തിൽ പഠനത്തിൻ ചേർന്നു. ഗ്രാന്റ് ആദ്യം ഒരു ഗായികയാകാൻ പരിശീലനം നേടി. ആലാപനത്തിനായി 16-ന് ന്യൂയോർക്ക് നഗരത്തിലെത്തിയെങ്കിലും സൊസൈറ്റി ഡിപ്പാർട്ട്‌മെന്റിലെ ന്യൂയോർക്ക് ടൈംസിന്റെ സ്റ്റാഫിൽ ചേർന്നപ്പോൾ പത്രപ്രവർത്തനത്തിൽ ഏർപ്പെട്ടു. താമസിയാതെ ഒരു റിപ്പോർട്ടറായി സിറ്റി റൂമിലേക്ക് പ്രവേശിച്ച അവർ നിരൂപകനായ അലക്സാണ്ടർ വൂൾകോട്ടുമായി അടുത്ത സുഹൃത്തുക്കളായി. ടൈംസിന്റെ പത്രപ്രവർത്തകയെന്ന നിലയിൽ (അതിന്റെ ആദ്യത്തെ മുഴുനീള വനിതാ റിപ്പോർട്ടർ), അവർ സ്ത്രീകളുടെ പ്രശ്നങ്ങൾ ഉൾക്കൊള്ളുകയും സ്ത്രീകളുടെ അവസ്ഥയെക്കുറിച്ചുള്ള അവരുടെ വീക്ഷണങ്ങളെക്കുറിച്ച് പൊതുജനങ്ങളെ ചോദ്യം ചെയ്യുകയും പരമ്പരാഗതമായി പുരുഷ തൊഴിലുകളിൽ ജോലി ചെയ്യുന്ന സ്ത്രീകളെ അഭിമുഖം നടത്തുകയും ചെയ്തു. 15 വർഷമായി അവർ ടൈംസിനായി എഴുതി.
ഒന്നാം ലോകമഹായുദ്ധസമയത്ത് ഗായികയും നർത്തകിയുമായ ഗ്രാന്റ് വൈഎംസി‌എയുടെ കലാപ്രകടനത്തിൽ ചേരുന്നതിനായി ഫ്രാൻസിലേക്കുള്ള ഒരു സൈനിക കപ്പലിലേക്കുള്ള യാത്യ്ക്കിടെ സംസാരിച്ചു. അമേരിക്കൻ റെഡ് ക്രോസിൽ ചേർന്ന അവർ പാരീസിലും ക്യാമ്പുകളിലും ഷോകളിൽ സൈനികരെ രസിപ്പിച്ചു. ഫ്രാൻസിൽ ഹൂറോൾഡ് റോസ് ഉൾപ്പെടെയുള്ള ഭാവിയിലെ "വിസിയസ് സർക്കിൾ" അംഗങ്ങൾക്ക് വൂൾകോട്ട് അവരെ പരിചയപ്പെടുത്തി. ഗ്രാന്റും റോസും 1920 ൽ വിവാഹിതരായി. "വിസിയസ് സർക്കിൾ" പിന്നീട് അൽഗോൺക്വിൻ റൗണ്ട് ടേബിളായി. യുദ്ധാനന്തരം അവർ ടൈംസിലേക്ക് മടങ്ങി.
1921-ൽ, ഗ്രാന്റ് ലൂസി സ്റ്റോൺ ലീഗിൽ ചേർന്നു. രണ്ട് വിവാഹങ്ങൾക്ക് ശേഷം ഗ്രാന്റ് ചെയ്തതുപോലെ, വിവാഹത്തിന് ശേഷവും അവരുടെ കന്നിനാമങ്ങൾ നിലനിർത്താൻ സ്ത്രീകളെ സഹായിക്കുന്നതിന് ലൂസി സ്റ്റോണിന്റെ രീതിയിൽ ഇത് സമർപ്പിച്ചു. 1950-ൽ ഗ്രാന്റും 22 മുൻ അംഗങ്ങളും ലൂസി സ്റ്റോൺ ലീഗ് പുനരാരംഭിച്ചു. അതിന്റെ ആദ്യ യോഗം 1950 മാർച്ച് 22-ന് ന്യൂയോർക്ക് സിറ്റിയിലായിരുന്നു. ആ വർഷം സെൻസസ് ബ്യൂറോയുടെ കരാർ ഗ്രാന്റ് നേടി. വിവാഹിതയായ ഒരു സ്ത്രീക്ക് അവരുടെ ജനന കുടുംബപ്പേര് സെൻസസിൽ അവളുടെ ഔദ്യോഗിക അല്ലെങ്കിൽ യഥാർത്ഥ പേരായി ഉപയോഗിക്കാം. (ദ ന്യൂയോർക്ക് ടൈംസ്, 10 ഏപ്രിൽ 1950).
ന്യൂയോർക്ക് ന്യൂസ്‌പേപ്പർ വിമൻസ് ക്ലബ്ബിന്റെ സ്ഥാപക അംഗങ്ങളിൽ ഒരാളായിരുന്നു ഗ്രാന്റ്. 1924-ൽ സംയോജിപ്പിച്ചതിന് ശേഷം അതിന്റെ ആദ്യ ഡയറക്ടർ ബോർഡിൽ സേവനമനുഷ്ഠിച്ചു.
റൗൾ ഫ്ലിഷ്‌മാന്റെ പിന്തുണയോടെ, ഗ്രാന്റും റോസും 1925-ൽ ദ ന്യൂയോർക്കർ സ്ഥാപിച്ചു. എഡിറ്റർ എന്ന നിലയിൽ, മാസികയുടെ വിജയത്തിന് നേതൃത്വം നൽകിയത് റോസാണ്, എന്നിരുന്നാലും ജെയ്‌നിന്റെ സംഭാവനയില്ലാതെ മാഗസിൻ വിജയിക്കില്ലായിരുന്നുവെന്ന് റോസ് ഉദ്ധരിക്കുന്നു. ഗ്രാന്റ് പ്രധാനമായും മാസികയുടെ ഒരു ബിസിനസ്, ഉള്ളടക്ക ഉപദേഷ്ടാവ് ആയിരുന്നു, തുടക്കത്തിൽ മാസിക ആരംഭിക്കുന്നതിനുള്ള നിക്ഷേപം ശേഖരിക്കാൻ സഹായിച്ചു. അവൾ തന്റെ സുഹൃത്തായ ജാനറ്റ് ഫ്ലാനറിനെ മാസികയുടെ ലേഖകരുടെ കൂട്ടത്തിലേക്ക് കൊണ്ടുവന്നു, പാരീസ് കോളത്തിൽ നിന്നുള്ള അവളുടെ ശാശ്വതമായ കത്ത് അയച്ചു. ഫീച്ചർ ഇന്ന് പ്രസിദ്ധീകരിക്കുന്നത് തുടരുന്നു, അതിൽ ഇപ്പോൾ മറ്റ് പല നഗരങ്ങളും ഉൾപ്പെടുന്നു. ഗ്രാന്റ് പിന്നീട് രണ്ടാം ലോകമഹായുദ്ധസമയത്ത് സായുധ സേനയ്ക്കായി ഒരു പ്രത്യേക വിദേശ ലക്കം തയ്യാറാക്കി.
കൂടുതൽ വായനയ്ക്ക്
വർഗ്ഗം:1892-ൽ ജനിച്ചവർ വർഗ്ഗം:1972-ൽ മരിച്ചവർ
സൈക്കോട്രിയ ഏലാച്ചിസ്റ്റാന്ത
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ ഏലാച്ചിസ്റ്റാന്ത - Psychotria elachistantha. ഇത് ടാൻസാനിയായിൽ തദ്ദേശീയമായി കാണപ്പെടുന്നു.
അവലംബം
വർഗ്ഗം:സൈക്കോട്രിയ
രജിത രാമചന്ദ്രപ്പുലവർ
ജീവിതരേഖ
പ്രശസ്ത തോൽപ്പാവക്കൂത്ത് കലാകാരൻ കവളപ്പാറ രാമചന്ദ്രപ്പുലവരുടെയും രാജലക്ഷ്മിയുടെയും മകളാണ്. ഒറ്റപ്പാലം മുനിസിപ്പാലിറ്റിയുടെ കീഴിലുള്ള തോൽപ്പാവക്കൂത്ത് പഠനകേന്ദ്രത്തിലെ അധ്യാപികയാണ്. തോൽപ്പാവക്കൂത്തിലെ സ്ത്രീസാന്നിധ്യം ആധുനിക വേദിയിൽ എന്ന വിഷയത്തിൽ നടത്തിയ പഠനത്തിനാണ് രജിത രാമചന്ദ്രപ്പുലവർക്ക് 2020 ൽ ഫോക് ലോർ യുവ പുരസ്‌കാരം ലഭിച്ചത്. തോൽപ്പാവ നിർമാണത്തിലൂടെയാണ് രജിത ഈ കലാരംഗത്തേക്ക് കാലൂന്നുന്നത്. പിന്നീട് അവതരണത്തിലേക്കും പ്രവേശിച്ച് പിതാവിനൊപ്പം മഹാബലി ചരിതം, ചണ്ഡാലഭിക്ഷുകി, കൊറോണ പാവക്കൂത്ത് തുടങ്ങി ഒട്ടേറെ പുതുമയാർന്ന പരിപാടികൾ ആവിഷ്‌കരിക്കുന്നതിൽ മുഖ്യപങ്ക് വഹിച്ചു. സിങ്കപ്പൂർ, തായ്‌ലാൻഡ്, യൂറോപ്പ് തുടങ്ങിയ വിദേശ രാജ്യങ്ങളിലും തോൽപ്പാവക്കൂത്ത് അവതരിപ്പിച്ചിട്ടുണ്ട്. സംസ്ഥാന സർക്കാരിന്റെ 1000 യുവ കലാകാരൻമാർക്കുള്ള ഫെല്ലോഷിപ്പും ലഭിച്ചിട്ടുണ്ട്.
അവലംബം
വർഗ്ഗം:തോൽപ്പാവക്കൂത്ത് കലാകാരന്മാർ വർഗ്ഗം:പാലക്കാട് ജില്ലയിൽ ജനിച്ചവർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ വർഗ്ഗം:നാടൻ കലകളുടെ അവതാരകർ
ലിന് ആൻ ചെനി
ലിന് ആൻ ചെനി (ജനനം: ആഗസ്റ്റ് 14, 1941) ഒരു അമേരിക്കൻ എഴുത്തുകാരിയും, പണ്ഡിതയും ടെലിവിഷൻ ചർച്ചകളിലെ അവതാരികയുമാണ്. 2001 മുതൽ 2009 വരെ അമേരിക്കൻ ഐക്യനാടുകളുടെ നാൽപ്പത്തിയാറാമത്തെ വൈസ് പ്രസിഡൻറായിരുന്ന ഡിക് ചെനി യുടെ പത്നിയുമായിരുന്നു.
വർഗ്ഗം:അമേരിക്കൻ വനിതാ നോവലിസ്റ്റുകൾ വർഗ്ഗം:1941-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:21-ആം നൂറ്റാണ്ടിലെ അമേരിക്കൻ എഴുത്തുകാർ
രാഗമാലിക (നിശാശലഭം)
എറിബിഡേ കുടുംബത്തിലുള്ള ഒരു നിശാശലഭമാണ് രാഗമാലിക. . 1758 ൽ കാൾ ലിനേയസ് ആണ് ഈ നിശാശലഭത്തെ കുറിച്ച് ആദ്യമായി വിവരിക്കുന്നത്.
അവലംബം
വർഗ്ഗം:നിശാശലഭങ്ങൾ
ബോറേനുകൾ
വർഗ്ഗം:ഹൈഡ്രജൻ സം‌യുക്തങ്ങൾ വർഗ്ഗം:ബോറേനുകൾ
തസൂക്കു ഹോൻജോ
ഡെത്ത് പ്രോട്ടീൻ 1 എന്ന പ്രോഗ്രാമഡ് സെല്ലിന്റെ കണ്ടുപിടിത്തത്തിന് 2018 മെഡിസിനിൽ നൊബേൽ നേടിയ ഒരു ജാപ്പനീസ് ഇമ്മ്യൂണോളജിസ്റ്റാണ് തസൂക്കു ഹോൻജോ ( 本庶 佑 Honjo Tasuku, 1942 ജനുവരി 27 -ന് ജനനം). അദ്ദേഹത്തിന്റെ സൈറ്റോക്കീനുകളുടെ തന്മാത്ര ഘടനകളെക്കുറിച്ചുള്ള പഠനവും ശ്രദ്ധേയമാണ്. അദ്ദേഹത്തിന്റെ ക്ലാസ്സ് സ്വിച്ച് റികോമ്പിനേഷൻ, സോമാറ്റിക് ഹൈപ്പർമ്യൂട്ടേഷൻ എന്നിവയ്ക്ക് അടിസ്ഥാനമായ  ആക്റ്റിവേഷൻ-ഇൻഡ്യൂസ്ഡ് സൈറ്റിറ്റിൻ ഡിയാമിനേസിന്റെ (എഐഡി) കണ്ടുപിടിത്തവും ശ്രദ്ധേയമാണ്.
അവലോകനം
2018 -ൽ മെഡിസിനിനുള്ള നൊബേൽ  ജെയിംസ് പി ആലിസണുമായി പങ്കിട്ടു. ഇവർ രണ്ടാളും ബയോഫാർമെട്ടികൽ സയൻസിൽ  അതേ നേട്ടത്തിന് 2014 ടാങ് പ്രൈസ് നേടി.
ജീവിതം
ഇടത്ത്‌|ലഘുചിത്രം|279x279ബിന്ദു|തസുക്കു ഹോൻജോ ക്യോട്ടോ യിലാണ് ഹോൻജോ ജനിച്ചത്. 1996 -ൽ ക്യോട്ടോ യൂണിവേഴ്സിറ്റിയിലെ ഫാക്ക്വൽട്ടി ഓഫ് മെഡിസനിൽ നിന്ന് എംഡി ഡിഗ്രി പൂർത്തിയാക്കി. അവിടെവച്ചുതന്നെയാണ് 1975 -ൽ യസുത്തോമി നിഷിസൂക്ക, ഒസാമു ഹയായിഷി എന്നിവർക്ക് കീഴിൽ  മെഡിക്കൻ കെമിസ്റ്റ്രിക്ക് പിഎച്ച്ഡി ഡിഗ്രി നേടിയത്.
1971 മുതൽ 1973 വരെ കാർനേജി ഇൻസ്റ്റിറ്റ്യൂഷൻ ഓഫ് വാഷിങ്ടണിലെ എംബ്രയോളജി ഡിപ്പാർട്ട്മെന്റിലെ ഒരു സഹപാഠിയെ ഹോൻജോ സന്ദർശിക്കുകയായിരുന്നു. ശേഷം മരിയലാൻഡ്, ബെത്തെസ്ഡ യിലെ യു.എസ്. നാഷ്ണൽ ഇൻസ്റ്റിറ്റ്യൂട്ട്സ് ഓഫ് ഹെൽത്തിലേക്ക് മാറി. അവിടെവച്ചാണ് നാഷ്ണൽ ഇൻസ്റ്റിറ്റ്യൂട്ട് ഓഫ് ചൈൽഡ് ആന്റ് ഹ്യൂമൻ ഡെവലപ്പ്മെന്റിൽ ഇമ്മ്യൂൺ റെസ്പോൺസസിനുവേണ്ടി ജെനറ്റിക് ബേസിസ് പഠിക്കാൻ തുടങ്ങിയത്. 1973 മുതൽ 1977 വരെ അദ്ദേഹം അവിടെയുണ്ടായിരുന്നു. ഈ സമയത്ത് യൂണിവോഴ്സിറ്റി ഓഫ് ടോക്കിയോയിലെ അസിസ്റ്റന്റ് പ്രൊഫസറുമായിരുന്നു, അത് 1974 മുതൽ 1979 വരെ കാലഘട്ടത്തായിരുന്നു; 1979 മുതൽ 1984 വരെ ഒസാക്ക യൂണിവേഴ്സിറ്റി സ്ക്കൂൾ ഓഫ് മെഡിസിനിൽ ജെനറ്റിക്സ് ഡിപ്പാർട്ട്മെന്റിൽ പ്രൊഫസറും, 1984 മുതൽ 2005 വരെ ക്യോട്ടോ യൂണിവേഴ്സിറ്റി ഫാക്ക്വൽട്ടി ഓഫ് മെഡിസിനിലെ മെഡിക്കൽ ഡിപ്പാർട്ട്മെന്റിലെ പ്രൊഫസറുമായിരുന്നു. 2005 തൊട്ട് ക്യോട്ടോ യൂണിവേഴ്സിറ്റി ഫാക്ക്വൽട്ടി ഓഫ് മെഡിസിനിൽ ഇമ്മ്യൂണോളജി, ജിനോമിക് മെഡിസിൻ ഡിപ്പാർട്ട്മെന്റുകളിൽ പ്രൊഫസറായി. 2012 മുതൽ 2017 വരെ ഷിസുഓക്കോ പ്രീഫെക്ച്വർ പബ്ലിക് യൂണിവേഴ്സിറ്റി കോർപ്പറേഷന്റെ പ്രസിഡന്റുംകൂടിയായിരുന്നു ഹോൻജോ.
ജാപ്പനീസ് സൊസൈറ്റി ഫോർ ഇമ്മ്യൂണോളജി യിലെ അംഗവും, 1999 മുതൽ 2000 വരെ അതിന്റെ പ്രസിഡന്റായും നിലകൊണ്ടിരുന്നു. അമേരിക്കൻ അസോസിയേഷൻ ഓഫ് ഇമ്മ്യൂണോളജിസ്റ്റിലെ ഒരു പ്രധാന അംഗം കൂടിയാണദ്ദേഹം. 2017 -ൽ ക്യോട്ടോ യൂണിവേഴ്സിറ്റി ഇൻസ്റ്റിറ്റ്യൂട്ട് ഫോർ അഡ്വാൻസെഡ് സ്റ്റഡി (കെഐയുഎഎസ്) -ന്റെ ഡെപ്പ്യൂട്ടി ഡയറക്ടർ ജെനറലും, ഡിസ്റ്റിങ്ക്യൂഷ്ഡ് പ്രൊഫസറുമായി.
സംഭാവനകൾ
ഇടത്ത്‌|ലഘുചിത്രം|200x200ബിന്ദു|നെഗറ്റീവ് ഇമ്മ്യൂൺ റെഗുലേഷന്റെ ഇൻഹിബിഷനിലൂടെ കാൻസർ തെറാപ്പി. ക്ലാസ്സ് സ്വിച്ച് റീകോമ്പിനേഷന്റെ അടിസ്ഥാന ഫ്രെയിംവർക്ക് കണ്ടുപിടിച്ചത് ഹോൻജോ ആയിരുന്നു. ക്ലാസ്സ് സ്വിച്ചിൽ ആന്റിബോഡി ജീൻ റീഅറേഞ്ച്മെന്റിനെ അദ്ദേഹം വിശദീകരിച്ചു. 1980 1982 കാലത്ത് അതിന്റെ ഡിഎൻഎ ഘടനയെ പരിശോധിച്ച് കൊണ്ട് അത് യാഥാർത്ഥമാണെന്ന് തെളിഞ്ഞു. ക്ലാസ് സ്വിച്ചിംഗിലും, IL-2 റിസെപ്റ്റർ ആൽഫ ചെയിനിലും ബന്ധപ്പെടുന്ന  IL-4, IL-5 സൈറ്റോക്കീനുകളുടെ  സിഡിഎൻഎ ക്ലോണിംഗിൽ അദ്ദേഹം വിജയിച്ചിരുന്നു. 2000 -ൽ ക്ലാസ്സേ സ്വിച്ച് റീകോമ്പിനേഷൻ, സോമാറ്റിക് ഹൈപ്പർമ്യൂട്ടേഷൻ എന്നിവയിൽ  അവയുടെ പ്രാധാന്യം വ്യക്തമായി.
1992 -ൽ ഹോൻജോ ആദ്യമായി ആക്റ്റിവേറ്റ് ചെയ്യപ്പെട്ട ടി-ലിം‍ഫോസൈറ്റുകളിലെ ഒരു ഇൻഡൂസിബിൾ ജീൻ ആയ PD-1-നെ കണ്ടെത്തി. PD-1 ബ്ലോക്കേയ്ഡ് അടിസ്ഥാനമാക്കിയുള്ള കാൻസർ ഇമ്മ്യൂണോതെറാപ്പി പ്രിൻസിപ്പിൾ നിലവിൽ വരുന്നതിന് ഈ കണ്ടുപിടിത്ത്ം വളരെയധികം സഹായിച്ചു.
സൈക്കോട്രിയ എക്സ്പാൻസ
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ എക്സ്പാൻസ - Psychotria expansa. ഇത് വെസ്റ്റ് സുമാത്രയിൽ തദ്ദേശീയമായി കാണപ്പെടുന്നു.
അവലംബം
വർഗ്ഗം:സൈക്കോട്രിയ
സ്നേഹ യമുന
എ. ടി. രഘു സംവിധാനം ചെയ്ത 1977-ലെ ഇന്ത്യൻ മലയാള ചിത്രമാണ് സ്നേഹ യമുന. ചിത്രത്തിൽ ജയൻ, കെപിഎസി ലളിത, ലക്ഷ്മി, മോഹൻ ശർമ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. കെ. ജെ. ജോയി സംഗീത സംവിധാനം നിർവ്വഹിച്ചിരിക്കുന്നു.
ശബ്‌ദട്രാക്ക്
കെ. ജെ. ജോയ് സംഗീതം നൽകിയിരിക്കുന്നു. മങ്കോമ്പു ഗോപാലകൃഷ്ണനും യൂസഫാലി കെച്ചേരിയും ചേർന്നാണ് ഗാനം രചിച്ചിരിക്കുന്നത്.
ഗതാഗതക്കുരുക്ക്
ലഘുചിത്രം|[[മോസ്കോ യിലെ ഒരു ഗതാഗതക്കുരുക്ക്.]] ഗതാഗതമാർഗ്ഗങ്ങളുടെ ഉപയോഗം കൂടുന്നതുമൂലം ഉണ്ടാകുന്ന ഒരവസ്ഥയാണ് ഗതാഗതക്കുരുക്ക് (Traffic congestion, Traffic jam). കുറഞ്ഞ വേഗതയിലുള്ളയാത്ര, യാത്രാസമയത്തിലുള്ള വർദ്ധനവ്, വാഹനങ്ങളുടെ നീണ്ടനിര എന്നിവയാണു ഗതാഗതക്കുരുക്കിന്റെ സവിശേഷതകൾ. ഇതിന്റെ സർവസാധാരണമായ ഉദാഹരണമാണു റോഡിൽ വാഹനങ്ങളുടെ അമിതമായ ഉപയോഗം. വാഹനങ്ങൾ തമ്മിലുള്ള അകലം കുറയുന്ന വിധത്തിൽ ഗതാഗതത്തിന്റെ ആവശ്യകത വർദ്ധിക്കുമ്പോൾ ഗതാഗത ഒഴുക്കിന്റെ വേഗതകുറയുന്നു, ഇത് വാഹനങ്ങളുടെ തിക്കും തിരക്കിനും കാരണമാകുന്നു. ഒരു റോഡിന്റെ അല്ലെങ്കിൽ ജംഗ്‌ഷന്റെ ഉപയോഗം അതിന്റെ ഉൾക്കൊള്ളാനുള്ള പ്രാപ്തിയുടെ പാരമ്യത്തിലെത്തുമ്പോൾ  അത് ഗതാഗതക്കുരുക്കിനു കാരണമാകുന്നു. ഗതാഗതക്കുരുക്ക് വാഹനമോടിക്കുന്ന ആളുകളുടെ മാനസിക പിരിമുറുക്കത്തിനും അരിശത്തിനും കാരണമാകുന്നു.
വാജിദ് അലി ഷാ
അവധിലെ അവസാനത്തെ നവാബായിരുന്നു വാജിദ് അലി ഷാ (, ജീവിതകാലം: 1822 ജൂലൈ 30 – 1887 സെപ്റ്റംബർ 1). ഇദ്ദേഹത്തിന്റെ ഭരണകാലത്താണ് ദുർഭരണം ആരോപിച്ച് ദത്തപഹാരനയത്തിലെ വ്യവസ്ഥ പ്രകാരം 1856 ഫെബ്രുവരിയിൽ അവധിനെ ബ്രിട്ടീഷ് സാമ്രാജ്യത്തോട് ചേർത്തത്. ഭരണാധികാരി എന്നതിനു പുറമേ കവിയും നർത്തകനുമായിരുന്നു അദ്ദേഹം.
സുഖലോലുപമായ ജീവിതമാണ് വാജിദ് അലി ഷാ നയിച്ചിരുന്നത്. അദ്ദേഹത്തിന്റെ ഇഷ്ഖ് നാമ (പ്രേമചരിതം) എന്നൊരു വലിയ സമാഹാരം ബ്രിട്ടനിലെ വിൻസർ കോട്ടയിലെ രാജകീയ ഗ്രന്ഥശാലയിലുണ്ട്. വാജിദ് അലി ഷായുടെ നൂറുകണക്കിന് വരുന്ന പ്രേമഭാജനങ്ങളുടെ പൂർണ്ണകായചിത്രങ്ങൾ ഇതിലടങ്ങിയിരിക്കുന്നു. ഓരോ താളിലും അവരുടെ ഗുണങ്ങൾ പ്രകീർത്തിക്കുന്ന ചെറിയ കവിതകളുമുണ്ട്.
ഗതാഗതക്കുരുക്ക്
പുറത്തേക്കുള്ള കണ്ണികൾ
വർഗ്ഗം:വാഹനങ്ങൾ വർഗ്ഗം:ഗതാഗതം
കൊത്തമര
ഇന്ത്യയിൽ കണ്ടുവരുന്ന ഒരു പച്ചക്കറിയാണ് കൊത്തമര (Cluster bean).
അവലംബം
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ വിഭാഗം:പച്ചക്കറികൾ വർഗ്ഗം:പയർ വർഗ്ഗത്തിൽപെട്ട സസ്യങ്ങൾ വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
പ്രിൻസ് രാമവർമ്മ
തെക്കേ ഇന്ത്യയിലെ ഒരു പ്രമുഖനായ കർണ്ണാടകസംഗീതജ്ഞനാണ് പ്രിൻസ് രാമവർമ്മ. തിരുവിതാംകൂർ രാജകുടുംബാംഗമായ അദ്ദേഹം പ്രസിദ്ധനായ ഒരു വായ്പ്പാട്ടുകാരനും വീണാവാദകനും എഴുത്തുകാരനും റോട്ടർഡാം കൺസർവേറ്ററി ഓഫ് മ്യൂസിക്കിൽ അദ്ധ്യാപകനുമാണ്. മഹാരാജാ സ്വാതിതിരുനാളിന്റേയും രാജാ രവിവർമ്മയുടേയും കലാപാരമ്പര്യത്തിന്റെ തുടർച്ചയിൽ നിൽക്കുന്ന അദ്ദേഹം പൂയം തിരുനാൾ ഗൗരിപാർവതിബായിയുടെയും ചെമ്പ്രോൾ രാജരാജവർമ്മയുടേയും ഏറ്റവും ഇളയ മകനാണ്. .അദ്ദേഹത്തിന്റെ മൂത്ത സഹോദരി, പ്രൊഫസർ മാധവദാസ് നാലാപ്പാട്ടിന്റെ സഹധർമ്മിണിയായ തിരുവാതിര തിരുനാൾ ലക്ഷ്മീബായി ആണ്.
സംഗീതരംഗം
രാമവർമ്മ തന്റെ ആദ്യ സംഗീതപ്രകടനം നടത്തിയതും ആദ്യ സി.ഡി. പ്രകാശിപ്പിച്ചതും ലണ്ടനിലെ ക്യൂൻ എലിസബത്ത് ഹാളിലാണ്. സംഗീതത്തിന്റെ മറ്റെല്ലാ മേഖലകളുടേയും സ്വാധീനം സ്വാംശീകരിക്കാറുള്ള അദ്ദേഹം ദുബായ്, ഫ്രാൻസ്, ജർമ്മനി, കുവൈറ്റ്, നെതർലാൻഡ്, യു.കെ., യു.എസ്., എന്നീ രാജ്യങ്ങളിലൊക്കെ സംഗീതക്കച്ചേരി നടത്തിയിട്ടുണ്ട്. ബെൽജിയത്തിലെ സ്യൂഡർപെർഷ്യൂസിലും, ആംസ്റ്റാർഡാമിൽ റോയൽ ട്രോപ്പൻ ഇൻസ്റ്റിറ്റ്യൂട്ടിലും ഹേഗിലെ കോർസോ തിയേറ്ററിലും അദ്ദേഹം നടത്തിയ പ്രകടനങ്ങൾ ശ്രദ്ധേയങ്ങളായിരുന്നു. എ.പി.ജെ. അബ്ദുൾകലാം പ്രസിഡന്റായിരുന്നപ്പോൾ അദ്ദേഹം പ്രിൻസ് രാമവർമ്മയെ രാഷ്ട്രപതി ഭവനിൽ കച്ചേരിനടത്താൻ ക്ഷണിച്ചിരുന്നു. സ്വാതിതിരുനാളിന്റേയും ബൽമുരളികൃഷ്ണയുടേയും രചനകളേപ്പറ്റി ആധികാരികാമായി പറയാൻ കഴിവുള്ള ഒരാളായാണ് രാമവർമ്മ പരിഗണിക്കപ്പെട്ടുപോരുന്നത്. കർണ്ണാടകസംഗീതത്തേക്കുറിച്ച് അദ്ദേഹം ധാരാളം സോദാഹരണപ്രഭാഷണങ്ങൾ നടത്തിവരുന്നുണ്ട്. ഇന്ത്യൻ സംഗീതത്തേപ്പറ്റി അദ്ദേഹം ആനുകാലികങ്ങളിൽ എഴുതാറുമുണ്ട്. ഇന്ത്യൻ ഗായകാരായ കിഷൻ കിഷോറിന്റേയും കെ.എൽ.സൈഗാളിന്റേയും ആരാധകനായ വർമ്മ ജേഡ് എറു, ഫൈറൂസ്, ഗൂഗൂഷ് തുടങ്ങിയ ലോകസംഗീതരംഗത്തെ താരങ്ങളേയും ആരധിക്കുന്നു.
സംഗീതമേളകൾ
മഹാരാജാസ്വാതിതിരുനാളിന്റെ ഓർമ്മക്കായി തിരുവനന്തപുരത്ത് നടന്നുപോരുന്ന സ്വാതി സംഗീതോത്സവം സംഘടിപ്പിക്കുന്നത് പ്രിൻസ് രാമവർമ്മ ആണ്. നവരാത്രിമണ്ഡപത്തിലെ നവരാത്രിക്കച്ചേരിയും അദ്ദേഹമാണ് സംഘടിപ്പിക്കുന്നത്. പാറശ്ശാല പൊന്നമ്മാൾ എന്ന സംഗീതപ്രതിഭയായ വനിതയെ, 300-ഓളം വർഷമായി പുരുഷന്മാർ മാത്രം പാടിപ്പോന്ന പാരമ്പര്യം ലംഘിച്ചുകൊണ്ട്, നവരാത്രിമണ്ഡപത്തിൽ പാടാൻ കൊണ്ടുവന്നത് രാമവർമ്മയാണ്. അതുപോലെ അവിടെ പാടാൻ അമൃത വെങ്കടേശിന്നും അവരുടെ ഇരുപതാമത്തെ വയസ്സിൽത്തന്നെ, അദ്ദേഹം അവസരം നൽകുകയുണ്ടായി.
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:1968-ൽ ജനിച്ചവർ